                             IL-KUMMISSJONI
                             EWROPEA

                                                    Brussell, 28.5.2015
                                                    COM(2015) 225 final

                                                    2015/0116 (NLE)

                                        Proposta għal

                                DEĊIŻJONI TAL-KUNSILL

               dwar il-pożizzjoni li għandha tiġi adottata, f'isem l-Unjoni Ewropea,
     fil-Kumitat Konġunt taż-ŻEE rigward emenda għall-Protokoll 31 tal-Ftehim ŻEE, dwar
           il-kooperazzjoni f'oqsma speċifiċi li ma jagħmlux parti mill-erba' libertajiet
                                (Linji baġitarji 02.03.01 u 12.02.01)

MT                                                                                MT
 ---pagebreak---                               MEMORANDUM TA’ SPJEGAZZJONI

     1.      IL-KUNTEST TAL-PROPOSTA
     Sabiex tiġi żgurata ċ-ċertezza legali meħtieġa u l-omoġeneità tas-Suq Intern, il-Kumitat
     Konġunt taż-ŻEE għandu jintegra l-leġiżlazzjoni rilevanti kollha tal-UE fil-Ftehim taż-ŻEE
     malajr kemm jista’ jkun wara l-adozzjoni tagħha u għandu jippermetti wkoll il-parteċipazzjoni
     tal-Istati taż-ŻEE tal-EFTA fl-azzjonijiet jew fil-programmi tal-UE li jkunu rilevanti għaż-
     ŻEE.

     2.      RIŻULTATI     TAL-KONSULTAZZJONIJIET       MAL-PARTIJIET
             IKKONĊERNATI U L-VALUTAZZJONIJIET TAL-IMPATT
     L-abbozz ta' Deċiżjoni tal-Kumitat Konġunt taż-ŻEE (anness mad-Deċiżjoni tal-Kunsill
     proposta) għandu l-għan li jemenda l-protokoll 31 dwar il-kooperazzjoni fuq oqsma speċifiċi
     barra mill-erba' libertajiet biex ikompli l-kooperazzjoni tal-Partijiet Kontraenti għall-Ftehim
     ŻEE f'azzjonijiet iffinanzjati mill-baġit ġenerali tal-Unjoni fir-rigward ta' "L-operat u l-
     iżvilupp tas-suq intern, partikolarment fl-oqsma tan-notifika, iċ-ċertifikazzjoni u l-
     approssimazzjoni settorjali" u "L-implimentazzjoni u l-iżvilupp tas-suq intern".

     3.      ELEMENTI LEGALI TAL-PROPOSTA
     L-Artikolu 1(3) tar-Regolament tal-Kunsill (KE) Nru 2894/94 dwar l-arranġamenti għall-
     implimentazzjoni tal-Ftehim ŻEE jipprevedi li, fuq proposta tal-Kummissjoni, il-Kunsill
     jistabbilixxi l-pożizzjoni li għandha tiġi adottata f'isem l-Unjoni dwar Deċiżjonijiet bħal
     dawn.

     Il-Kummissjoni tissottometti l-Abbozz ta' Deċiżjoni tal-Kumitat Konġunt taż-ŻEE għall-
     adozzjoni mill-Kunsill bħala l-pożizzjoni tal-Unjoni. Il-Kummissjoni tittama li tkun fil-
     qagħda li tippreżentah fil-Kumitat Konġunt taż-ŻEE mill-aktar fis possibbli.

MT                                                 2                                                   MT
 ---pagebreak---                                                                2015/0116 (NLE)

                                                Proposta għal

                                           DEĊIŻJONI TAL-KUNSILL

               dwar il-pożizzjoni li għandha tiġi adottata, f'isem l-Unjoni Ewropea,
     fil-Kumitat Konġunt taż-ŻEE rigward emenda għall-Protokoll 31 tal-Ftehim ŻEE, dwar
           il-kooperazzjoni f'oqsma speċifiċi li ma jagħmlux parti mill-erba' libertajiet
                                (Linji baġitarji 02.03.01 u 12.02.01)

     Il-KUNSILL TAL-UNJONI EWROPEA
     Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-
     Artikolu 114 flimkien mal-Artikolu 218(9) tiegħu,
     Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar
     l-arranġamenti għall-implimentazzjoni tal-Ftehim dwar iż-Żona Ekonomika Ewropea1, u
     b'mod partikolari l-Artikolu 1(3) tiegħu,
     Wara li kkunsidra l-proposta mill-Kummissjoni Ewropea,
     Billi:
     (1)      Il-Ftehim dwar iż-Żona Ekonomika Ewropea2 ("il-Ftehim ŻEE") daħal fis-seħħ fl-1 ta'
              Jannar 1994.
     (2)      Skont l-Artikolu 98 tal-Ftehim ŻEE, il-Kumitat Konġunt taż-ŻEE jista’ jiddeċiedi li
              jemenda, fost l-oħrajn, il-Protokoll 31 tal-Ftehim ŻEE ("il-Protokoll 31").
     (3)      Il-Protokoll 31 tal-Ftehim ŻEE fih dispożizzjonijiet dwar il-kooperazzjoni f'oqsma
              speċifiċi li ma jagħmlux parti mill-erba' libertajiet.
     (4)      Huwa xieraq li l-kooperazzjoni tal-Partijiet Kontraenti fil-Ftehim taż-ŻEE tkompli fl-
              azzjonijiet iffinanzjati mill-baġit ġenerali tal-Unjoni fir-rigward tal-"Operat u l-
              iżvilupp tas-suq intern, partikolarment fl-oqsma tan-notifikazzjoni, iċ-ċertifikazzjoni u
              l-approssimazzjoni settorjali" u l-"implimentazzjoni u l-iżvilupp tas-suq intern".
     (5)      Għalhekk, il-Protokoll 31 tal-Ftehim ŻEE għandu jiġi emendat sabiex jippermetti li l-
              estensjoni ta' din il-kooperazzjoni tkompli għaddejja anke wara l-31 ta’ Diċembru
              2014.
     (6)      Il-pożizzjoni tal-Unjoni fil-Kumitat Konġunt taż-ŻEE għandha tkun ibbażata fuq l-
              abbozz ta’ Deċiżjoni mehmuż
     ADOTTA DIN ID-DEĊIŻJONI:

                                                  Artikolu 1
     Il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE
     dwar l-emenda proposta għall-Protokoll 31 tal-Ftehim ŻEE, dwar kooperazzjoni f'oqsma

     1
              ĠUL 305, 30.11.1994, p. 6.
     2
              ĠUL 1, 3.1.1994, p. 3.

MT                                                    3                                                   MT
 ---pagebreak---      speċifiċi li ma jagħmlux parti mill-erba' libertajiet, tkun ibbażata fuq l-abbozz tad-Deċiżjoni
     tal-Kumitat Konġunt taż-ŻEE mehmuż ma' din id-Deċiżjoni.

                                                Artikolu 2
     Din id-Deċiżjoni tidħol fis-seħħ fid-data tal-adozzjoni tagħha.
     Magħmul fi Brussell,

                                                  Għall-Kunsill
                                                  Il-President

MT                                                  4                                                  MT
 ---documentbreak---                              IL-KUMMISSJONI
                             EWROPEA

                                                      Brussell, 28.5.2015
                                                      COM(2015) 225 final

                                                      ANNEX 1

                                           ANNESS

              DEĊIŻJONI TAL-KUMITAT KONĠUNT TAŻ-ŻEE NRU.../2015
                                                ta'
     li temenda l-Protokoll 31 tal-Ftehim ŻEE, dwar kooperazzjoni f'oqsma speċifiċi barra
                                       mill-erba' libertajiet

                                             għall-

                              proposta għad-deċiżjoni tal-Kunsill

     dwar il-pożizzjoni li trid tiġi adottata, f'isem l-Unjoni Ewropea, fil-Kumitat Konġunt
                  taż-ŻEE dwar tibdil fil-Protokoll 31 tal-Ftehim ŻEE, dwar
                   koperazzjoni f'oqsma speċifiċi barra mill-erba' libertajiet
                               (Linji Baġitarji 02.03.01 u 12.02.01)

MT                                                                                MT
 ---pagebreak---                                                         ANNESS

                  DEĊIŻJONI TAL-KUMITAT KONĠUNT TAŻ-ŻEE Nru .../2015
                                                    ta'
         li temenda l-Protokoll 31 tal-Ftehim ŻEE, dwar kooperazzjoni f'oqsma speċifiċi barra
                                           mill-erba' libertajiet

     IL-KUMITAT KONĠUNT TAŻ-ŻEE,
     Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod
     partikolari l-Artikoli 86 u 98 tiegħu,
     Billi:
     (1)      Huwa xieraq li titkompla l-kooperazzjoni bejn il-Partijiet Kontraenti għall-Ftehim
              ŻEE fl-azzjonijiet tal-Unjoni ffinanzjati mill-baġit ġenerali tal-Unjoni Ewropea fir-
              rigward tal-implimentazzjoni, l-operat u l-iżvilupp tas-Suq Intern.
     (2)      Għalhekk, il-Protokoll 31 għall-Ftehim ŻEE għandu jiġi emendat sabiex jippermetti li
              din il-kooperazzjoni estiża tkompli għaddejja anke wara l-31 ta’ Diċembru 2014,
     ADOTTA DIN ID-DEĊIŻJONI:

                                                        Artikolu 1
     L-Artikolu 7 tal-Protokoll 31 tal-Ftehim ŻEE jiġi emendat kif ġej:
     1.        Il-paragrafu li ġej jiddaħħal wara l-paragrafu 9:
               '10. L-Istati tal-EFTA, mill-1 ta’ Jannar 2015, jipparteċipaw fl-azzjonijiet tal-
                    Unjoni relatati mal-linji baġitarji li ġejjin, imdaħħla fil-baġit ġenerali tal-
                    Unjoni Ewropea għas-sena finanzjarja 2015:
                      -      Linja tal-baġit 02.03.01: "L-operat u l-iżvilupp tas-suq intern
                             partikolarment fl-oqsma tan-notifika, iċ-ċertifikazzjoni u l-
                             approssimazzjoni settorjali",
                      -      Linja tal-baġit 12.02.01: ‘L-implimentazzjoni u l-żvilupp tas-suq
                             intern”.'
     2.        Il-kliem “paragrafi 5, sa 9” fil-paragrafi 3 u 4 jiġu ssostitwiti bil-kliem “paragrafi 5
               sa 10”.

                                                        Artikolu 2
     Din id-Deċiżjoni tidħol fis-seħħ fil-jum wara l-aħħar notifika skont l-Artikolu 103(1) tal-
     Ftehim ŻEE.
     Tapplika mill-1 ta’ Jannar 2015.

     
              [Mhumiex indikati rekwiżiti kostituzzjonali.] [Huma indikati rekwiżiti kostituzzjonali.]

MT                                                           2                                            MT
 ---pagebreak---                                               Artikolu 3
     Din id-Deċiżjoni tiġi ppubblikata fis-Sezzjoni taż-ŻEE u fis-Suppliment taż-ŻEE ta' Il-Ġurnal
     Uffiċjali tal-Unjoni Ewropea.
     Magħmul fi Brussell,

                                                Għall-Kumitat Konġunt taż-ŻEE
                                                Il-President

                                                Is-Segretarji
                                                għall-Kumitat Konġunt taż-ŻEE

MT                                                3                                                  MT


               IL-KUMMISSJONI EWROPEA
            Brussell, 31.7.2015
            COM(2015) 375 final
            2015/0164(NLE)
            Proposta għal
            DEĊIŻJONI TAL-KUNSILL
            li tiddetermina l-pożizzjoni tal-Unjoni Ewropea għal Deċiżjoni tal-Kumitat Konġunt stabbilit skont il-Ftehim bejn l-Unjoni Ewropea u r-Repubblika tal-Armenja dwar il-faċilitazzjoni tal-ħruġ ta’ viżi, fir-rigward tal-adozzjoni tar-regoli ta’ proċedura tal-Kumitat Konġunt

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               Il-Ftehim bejn l-Unjoni Ewropea u l-Armenja dwar il-faċilitazzjoni tal-ħruġ ta’ viżi daħal fis-seħħ fl-1 ta’ Jannar 2014. Il-Ftehim stabbilixxa, fuq il-bażi tar-reċiproċità, drittijiet u obbligi legalment vinkolanti għall-finijiet ta’ simplifikazzjoni tal-proċeduri tal-ħruġ tal-viża għaċ-ċittadini tal-Armenja. L-Artikolu 12 ta’ dan il-Ftehim stabbilixxa Kumitat Konġunt bil-kompitu li jagħmel monitoraġġ tal-implimentazzjoni tal-Ftehim. Skont il-paragrafu 4 ta’ din id-dispożizzjoni, il-Kumitat jistabbilixxi r-regoli ta’ proċedura tiegħu.

               Ir-Regoli ta’ Proċedura jispeċifikaw l-aspetti prattiċi ta’ organizzazzjoni relatati mal-laqgħat tal-Kumitat u ma’ ħidmietu.

               2.IR-RIŻULTATI TAL-KONSULTAZZJONIJIET MAL-PARTIJIET INTERESSATI U VALUTAZZJONIJIET TAL-IMPATT

               Ir-Regoli ta’ Proċedura annessi ma’ din il-proposta għal Deċiżjoni tal-Kunsill ġew maqbula man-naħa tal-Armenja matul l-ewwel laqgħa tal-Kumitat. Fl-10 ta’ Novembru 2014, il-Kummissjoni kkonsultat uffiċjalment il-Grupp ta’ Ħidma dwar il-Viża dwar l-abbozz ta’ Regoli ta’ Proċedura għall-Kumitat Konġunt għall-Faċilitazzjoni tal-Viża bejn l-UE u l-Armenja, li ma pprovda ebda kumment. It-test tar-Regoli ta’ Proċedura tħejja fuq il-bażi ta’ dokumenti simili diġà adottati mill-Kummissjoni fil-kuntest ta Ftehimiet oħrajn tal-UE ta’ Faċilitazzjoni tal-Viża fis-seħħ (b’mod partikolari mar-Russja, mal-Ukrajna, mal-Moldova u mal-Ġeorġja).

               3. L-IMPATT FINANZJARJU U BAĠITARJU

               Din il-proposta ma għandha l-ebda impatt fuq il-baġit tal-UE.

               2015/0164 (NLE)

               Proposta għal

               DEĊIŻJONI TAL-KUNSILL

               li tiddetermina l-pożizzjoni tal-Unjoni Ewropea għal Deċiżjoni tal-Kumitat Konġunt stabbilit skont il-Ftehim bejn l-Unjoni Ewropea u r-Repubblika tal-Armenja dwar il-faċilitazzjoni tal-ħruġ ta’ viżi, fir-rigward tal-adozzjoni tar-regoli ta’ proċedura tal-Kumitat Konġunt

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-punt (a) tal-Artikolu 77(2), flimkien mal-Artikolu 218(9) tiegħu,

               Wara li kkunsidra d-Deċiżjoni tal-Kunsill tat-22 ta’ Ottubru 2013 (2013/628/UE) dwar il-konklużjoni tal-Ftehim bejn l-Unjoni Ewropea u r-Repubblika tal-Armenja dwar il-faċilitazzjoni tal-ħruġ ta’ viżi
                  1
               ;

               Wara li kkunsidra l-proposta mill-Kummissjoni Ewropea,

               Billi:

               (1)Il-Ftehim bejn l-Unjoni Ewropea u r-Repubblika tal-Armenja dwar il-faċilitazzjoni tal-ħruġ ta’ viżi
                  2
                ("il-Ftehim") daħal fis-seħħ fl-1 ta’ Jannar 2014;

               (2)L-Artikolu 12 tal-Ftehim jistabbilixxi Kumitat Konġunt ("il-Kumitat");

               (3)L-Artikolu 12(4) tal-Ftehim jistipula li l-Kumitat jistabbilixxi r-regoli ta’ proċedura tiegħu stess;

               (4)Huwa għalhekk xieraq li tiġi determinata l-pożizzjoni tal-Unjoni fir-rigward tar-regoli ta’ proċedura li għandhom jiġu adottati mill-Kumitat,

               ADOTTA DIN ID-DEĊIŻJONI:

               Artikolu 1

               1. Il-pożizzjoni tal-Unjoni Ewropea fi ħdan il-Kumitat stabbilit permezz tal-Artikolu 12 tal-Ftehim bejn l-Unjoni Ewropea u r-Repubblika tal-Armenja dwar il-faċilitazzjoni tal-ħruġ ta’ viżi fir-rigward tal-adozzjoni tar-regoli ta’ proċedura tkun l-abbozz tad-Deċiżjoni tal-Kumitat Konġunt anness ma’ din id-deċiżjoni.

               2. Korrezzjonijiet tekniċi żgħar għall-abbozz tad-Deċiżjoni jistgħu jiġu miftiehma mir-rappreżentanti tal-Unjoni fil-Kumitat Konġunt mingħajr deċiżjoni ulterjuri tal-Kunsill.

               Artikolu 2

               Din id-Deċiżjoni tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

               Magħmul fi Brussell,

                     Għall-Kunsill

                     Il-President

                     (1)
                  ĠU L 289 tal-31.10.2013, p. 1.

                     (2)
                  ĠU L 289 tal-31.10.2013, p. 2.

    ---documentbreak---

               IL-KUMMISSJONI EWROPEA
            Brussell, 31.7.2015
            COM(2015) 375 final
            ANNESS
            tal-proposta għal
            DEĊIŻJONI TAL-KUNSILL
            li tiddetermina l-pożizzjoni tal-Unjoni Ewropea għal Deċiżjoni tal-Kumitat Konġunt stabbilit skont il-Ftehim bejn l-Unjoni Ewropea u r-Repubblika tal-Armenja dwar il-faċilitazzjoni tal-ħruġ ta’ viżi, fir-rigward tal-adozzjoni tar-regoli ta’ proċedura tal-Kumitat Konġunt
            EMPTY

               ANNESS

               DEĊIŻJONi Nru .../2015 TAL-KUMITAT KONĠUNT DWAR IL-FAĊILITAZZJONI TAL-VIŻA
               IMWAQQAF PERMEZZ TAL-
               FTEHIM BEJN L-UNJONI EWROPEA U R-REPUBBLIKA TAL-ARMENJA DWAR IL-FAĊILITAZZJONI TAL-ĦRUĠ TA' VIŻI

               ta’...... 2015

               fir-rigward tal-adozzjoni tar-Regoli ta’ Proċedura tiegħu

               (…/…/…)

               IL-KUMITAT,

               Wara li kkunsidra l-Ftehim bejn l-Unjoni Ewropea u r-Repubblika tal-Armenja dwar il-faċilitazzjoni tal-ħruġ ta’ viżi (minn hawn 'il quddiem imsejjaħ “il-Ftehim”), u b’mod partikolari l-Artikolu 12(4) tiegħu,

               Billi dak il-Ftehim daħal fis-seħħ fl-1 ta’ Jannar 2014,

               IDDEĊIEDA LI JADOTTA R-REGOLI TA’ PROĊEDURA LI ĠEJJIN:

               Artikolu 1

               Il-presidenza

               Il-Kumitat Konġunt ikollu presidenza konġunta minn rappreżentanti tal-Unjoni Ewropea u rappreżentant tar-Repubblika tal-Armenja.

               Artikolu 2

               Il-kompiti tal-Kumitat Konġunt

               (1)F’konformità mal-Artikolu 12(2) tal-Ftehim, il-Kumitat Konġunt dwar il-Faċilitazzjoni tal-Viża jkollu, b’mod partikolari, dawn il-kompiti li ġejjin:

               (a)li jagħmel monitoraġġ tal-implimentazzjoni tal-Ftehim;

               (b)li jissuġġerixxi emendi jew żidiet għal dan il-Ftehim;

               (c)li jirriżolvi tilwimiet li jqumu mill-interpretazzjoni jew l-applikazzjoni tad-dispożizzjonijiet f'dan il-Ftehim.

               (2)Il-Kumitat Konġunt dwar il-Faċilitazzjoni tal-Viża jista’ jilħaq ftehim dwar rakkomandazzjonijiet li jkun fihom linji gwida jew "l-aħjar prattiki" biex jassistu fl-implimentazzjoni tal-Ftehim.

               Artikolu 3

               Laqgħat

               (1)Il-Kumitat Konġunt dwar il-Faċilitazzjoni tal-Viża jiltaqa’ kull meta jkun meħtieġ, fuq talba mill-Partijiet u mill-anqas darba fis-sena.

               (2)Il-Partijiet jospitaw il-laqgħa, darba kull wieħed, sakemm ma jkunx miftiehem mod ieħor.

               (3)Il-laqgħat tal-Kumitat Konġunt dwar il-Faċilitazzjoni tal-Viża jissejħu mill-Kopresidenti.

               (4)Il-Kopresidenti jistabbilixxu data għal-laqgħa u jiskambjaw tali dokumenti kif ikun meħtieġ fil-ħin biex jiżguraw preparazzjoni xierqa, jekk possibbli, erbatax-il jum qabel il-laqgħa.

               (5)Il-Parti li tospita laqgħa tassumi l-aspetti ta’ loġistika.

               Artikolu 4

               Delegazzjonijiet

               (1)Il-Partijiet jinnotifikaw lil xulxin dwar il-kompożizzjoni intenzjonata tad-delegazzjoni tagħhom mill-inqas sebat ijiem qabel laqgħa.

               (2)L-Unjoni Ewropea tkun rappreżentata mill-Kummissjoni Ewropea, assistita minn esperti mill-Istati Membri.

               Artikolu 5

               L-aġenda tal-laqgħat

               (1)Titħejja aġenda proviżorja għal kull laqgħa mill-Kopresidenti mhux aktar tard minn erbatax-il jum qabel il-laqgħa. L-aġenda proviżorja tkun tinkludi l-punti li dwarhom tkun waslet talba għal inklużjoni fl-aġenda għand wieħed mill-Kopresidenti sa mhux aktar tard minn erbatax-il jum qabel il-laqgħa.

               (2)Kull Parti tista' żżid punti mal-aġenda proviżorja fi kwalunkwe ħin qabel il-laqgħa jekk iż-żewġ Partijiet ikunu jaqblu. Talbiet biex jiżdiedu punti mal-aġenda proviżorja jintbagħtu bil-miktub u jiġu inklużi sakemm dan ikun possibbli.

               (3)L-aġenda finali tiġi adottata mill-Kopresidenti fil-bidu ta’ kull laqgħa. Punt li ma jkunx jidher fuq l-aġenda proviżorja jista’ jitqiegħed fuq l-aġenda jekk il-Partijiet jaqblu u jiġi inkluż sakemm dan ikun possibbli.

               Artikolu 6

               Ir-rekords tal-laqgħa

               (1)Abbozz tar-rekord jitħejja fl-iqsar żmien possibbli mill-Kopresident li jospita l-laqgħa.

               (2)Ir-rekord, bħala regola ġenerali, ikun jindika fir-rigward ta’ kull punt fuq l-aġenda:

               (a)id-dokumentazzjoni mressqa lill-Kumitat Konġunt dwar il-Faċilitazzjoni tal-Viża;

               (b)l-istqarrijiet li Parti tkun talbet li jiddaħħlu; kif ukoll

               (c)id-deċiżjonijiet li jittieħdu, ir-rakkomandazzjonijiet li jsiru u l-konklużjonijiet adottati rigward punt speċifiku.

               (3)Ir-rekord ikun jindika wkoll l-individwi tad-delegazzjonijiet rispettivi parteċipanti, flimkien mal-ministeru, l-aġenzija jew l-istituzzjoni li jkunu qed jirrappreżentaw.

               (4)Ir-rekord jiġi approvat mill-Kumitat Konġunt dwar il-Faċilitazzjoni tal-Viża fil-laqgħa tiegħu li jkun imiss.

               Artikolu 7

               Id-deċiżjonijiet u r-rakkomandazzjonijiet tal-Kumitat Konġunt dwar il-Faċilitazzjoni tal-Viża

               (1)Il-Kumitat Konġunt dwar il-Faċilitazzjoni tal-Viża jieħu d-deċiżjonijiet bi ftehim taż-żewġ Partijiet.

               (2)Id-deċiżjonijiet tal-Kumitat Konġunt dwar il-Faċilitazzjoni tal-Viża jkollhom it-titolu “Deċiżjonijiet” segwit b’numru tas-serje u b’deskrizzjoni tas-suġġett tagħhom. Id-data li fiha d-deċiżjoni tidħol fis-seħħ tkun indikata wkoll. Id-deċiżjonijiet jiġu ffirmati mir-rappreżentanti tal-Kumitat Konġunt dwar il-Faċilitazzjoni tal-Viża li huma awtorizzati sabiex jaġixxu f’isem il-Partijiet. Id-deċiżjonijiet jitħejjew idduplikati, fejn kull verżjoni tkun ugwalment awtentika.

               (3)Il-paragrafi 1 u 2 ikunu japplikaw mutatis mutandis għal rakkomandazzjonijiet tal-Kumitat Konġunt dwar il-Faċilitazzjoni tal-Viża.

               Artikolu 8

               Spejjeż

               (1)Kull Parti tkun responsabbli għall-ispejjeż marbuta mal-parteċipazzjoni tagħha fil-laqgħat tal-Kumitat Konġunt dwar il-Faċilitazzjoni tal-Viża, inklużi l-ispejjeż tal-ivvjaġġar u s-sussistenza tal-persunal u l-ispejjeż tal-posta jew tat-telekomunikazzjoni.

               (2)Spejjeż oħrajn relatati mal-organizzazzjoni tal-laqgħat ġeneralment ikunu koperti mill-Parti li tkun qed tospita l-laqgħa.

               Artikolu 9

               Il-proċeduri amministrattivi

               (1)Sakemm ma jkunx deċiż mod ieħor, il-laqgħat tal-Kumitat Konġunt dwar il-Faċilitazzjoni tal-Viża ma jkunux pubbliċi.

               (2)Rekords u dokumenti oħrajn tal-Kumitat Konġunt dwar il-Faċilitazzjoni tal-Viża jiġu ttrattati b’kunfidenzjalità.

               (3)Parteċipanti li mhumiex uffiċjali tal-Partijiet u tal-Istati Membri jistgħu jiġu mistiedna bi ftehim bejn iż-żewġ Kopresidenti u jkunu suġġetti għall-istess rekwiżiti ta’ kunfidenzjalità.

               (4)Il-Partijiet jistgħu jorganizzaw laqgħat ta’ informazzjoni pubbliċi jew inkella jikkomunikaw ir-riżultati tal-laqgħat tal-Kumitat Konġunt dwar il-Faċilitazzjoni tal-Viża lil membri tal-pubbliku li jkunu interessati.

               Għall-Unjoni Ewropea
                     Għar-Repubblika tal-Armenja

               DIKJARAZZJONI KONĠUNTA ANNESSA MAR-REGOLI TA' PROĊEDURA TAL-KUMITAT KONĠUNT GĦALL-ĠESTJONI TAL-FTEHIM BEJN L-UE U L-ARMENJA DWAR IL-FAĊILITAZZJONI TAL-VIŻA

               Sabiex jiżguraw li l-implimentazzjoni tal-Ftehim issir b’mod kontinwu, armonjuż u korrett, ir-Repubblika tal-Armenja, il-Kummissjoni Ewropea u l-Istati Membri jagħmlu kuntatti informali bejn il-laqgħat formali tal-Kumitat Konġunt, sabiex jittrattaw kwistjonijiet urġenti. Fil-laqgħa li jmiss tal-Kumitat Konġunt, isir rapport dwar dawn il-kwistjonijiet u l-kuntatti informali.


               IL-KUMMISSJONI EWROPEA
            Brussell, 10.9.2015
            COM(2015) 426 final
            2015/0190(NLE)
            Proposta għal
            DEĊIŻJONI TAL-KUNSILL
            li tistabbilixxi l-pożizzjoni li għandha tittieħed f'isem l-Unjoni Ewropea fi ħdan il-Kunsill tat-TRIPS u fil-Kunsill Ġenerali tal-Organizzazzjoni Dinjija tal-Kummerċ fir-rigward tat-talba mingħand membri li huma pajjiż l-inqas żviluppat għal estensjoni tal-perjodu ta' tranżizzjoni skont l-Artikolu 66(1) tal-Ftehim dwar aspetti relatati mal-kummrċ tad-Drititjiet ta' Proprjetà Intellettwali fir-rigward ta' ċerti obbligi marbuta ma' prodotti farmaċewtiċi u għal eżenzjoni mill-obbligi skont l-Artikolu 70(8) u (9) ta’ dak il-Ftehim

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Ir-raġunijiet għall-proposta u l-objettivi tagħha

               L-objettiv ta' din il-proposta huwa li tippermetti lill-Unjoni Ewropea tissieħeb mal-kunsens fl-Organizzazzjoni Dinjija tal-Kummerċ (WTO) dwar l-adozzjoni ta’ żewġ deċiżjonijiet.

               L-ewwel waħda hija deċiżjoni li tikkonċedi estensjoni għall-pajjiżi l-anqas żviluppati (LDCs) tal-Perjodu ta' Tranżizzjoni skont l-Artikolu 66.1 tal-Aspetti Relatati mal-Kummerċ tal-Ftehim dwar id-Drittijiet ta' Proprjetà Intellettwali (TRIPS) fil-każ ta' ċerti obbligi fir-rigward ta' prodotti farmaċewtiċi dment li jibqgħu pajjiżi l-anqas żviluppati.

               It-tieni waħda hija deċiżjoni li tikkonċedi eżenzjoni minn obbligi fir-rigward ta' prodotti farmaċewtiċi skont l-Artikolu 70.8 u l-Artikolu 70.9 ta' dak il-Ftehim għall-pajjiżi l-inqas żviluppati dment li jibqgħu pajjiżi l-anqas żviluppati.

               L-estensjoni u l-eżenzjoni waslu biex jiskadu fl-1 ta' Jannar 2016. Il-Bangladexx, fit-23 ta' Frar 2015, f'isem il-pajjiżi Membri l-anqas żviluppati talab estensjoni indefinita tal-perjodu ta' tranżizzjoni skont l-Artikolu 66.1 tat-TRIPS u eżenzjoni indefinita mill-obbligi skont l-Artikolu 70.8 u l-Artikolu 70.9 fir-rigward ta' prodotti farmaċewtiċi dment li jibqgħu pajjiżi l-anqas żviluppati.

                  Il-proposta tistipula li l-Kunsill jawtorizza lill-Kummissjoni li tadotta pożizzjoni f'isem l-Unjoni Ewropea fi ħdan id-WTO biex tissieħeb ma’ kunsens fir-rigward tal-imsemmija deċiżjonijiet.

               •Konsistenza ma’ provvedimenti ta’ politika eżistenti fil-qasam ta’ politika

               L-inizjattiva hija għal kollox konsistenti mad-dispożizzjonijiet eżistenti ta' politika. Ġew adottati deċiżjonijiet simili qabel.

               L-Unjoni Ewropea appoġġat id-Dikjarazzjoni ta' Doha dwar it-TRIPS u dwar is-saħħa pubblika tal-14 ta' Novembru 2001 fejn ġie miftiehem li l-Membri li huma pajjiżi l-inqas żviluppati ma għandhomx ikunu obbligati, fir-rigward ta' prodotti farmaċewtiċi, li jimplimentaw jew japplikaw it-Taqsimiet 5 u 7 tal-Parti II tal-Ftehim TRIPS jew li jinfurzaw id-drittijiet previsti taħt dawn it-Taqsimiet sal-1 ta' Jannar 2016, bla ħsara għad-dritt tal-Membri li huma pajjiżi l-inqas żviluppati li jitolbu estensjonijiet oħrajn tal-perjodi ta' tranżizzjoni kif stipulat fl-Artikolu 66.1 tal-Ftehim TRIPS, u l-Kunsill tat-TRIPs ġie inkarigat biex jieħdu l-azzjoni meħtieġa biex jagħti effett għal dan skont l-Artikolu 66.1 tal-Ftehim TRIPS (Dokument tad-WTO WT/MIN(01)/DEC/2).

               L-Unjoni Ewropea appoġġat id-Deċiżjoni tal-Kunsill tat-TRIPS tas-27 ta' Ġunju 2002 skont l-Artikolu 66.1 tat-TRIPS li estendiet il-perjodu ta' tranżizzjoni li matulu pajjiżi l-inqas żviluppati ma għandhomx għalfejn jipprovdu protezzjoni ta' privattivi għal prodotti farmaċewtiċi sal-1 ta' Jannar 2016 (dokument tad-WTO IP/C/25).

               L-Unjoni Ewropea appoġġat id-Deċiżjoni relatata tal-Kunsill Ġenerali tad-WTO fit-8 ta' Lulju 2002, li tat lill-pajjiżi l-anqas żviluppati eżenzjoni mill-għoti ta' drittijiet esklussivi tat-tqegħid fis-suq skont l-Artikolu 70.9 tal-Ftehim TRIPS sal-1 ta' Jannar 2016 (dokument tal-WTO WT/L/478).

               L-Unjoni Ewropea appoġġat ukoll l-estensjoni tal-perjodu ġenerali ta' tranżizzjoni, maqbula mill-membri tad-WTO fil-11 ta' Ġunju 2013, biex il-pajjiżi l-anqas żviluppati japplikaw id-dispożizzjonijiet tat-TRIPS sal-1 ta' Lulju 2021 (dokument tad-WTO IP/C/64).

               •Konsistenza mal-politiki l-oħrajn tal-Unjoni

                  L-inizjattiva hija għal kollox konsistenti mal-linji ta' politika tal-Unjoni Ewropea. Hija koerenti mal-politika tas-saħħa globali tal-UE kif definita fil-Komunikazzjoni tal-Kummissjoni dwar is-saħħa globali u l-objettiv tagħha li l-mediċini essenzjali jinżammu aċċessibbli u affordabbli f'konformità mad-Dikjarazzjoni ta' Doha (COM(2010) 128 Brussell)
                     1
                  . Hija koerenti ma' azzjonijiet oħra biex jiġi promoss l-aċċess għall-mediċini għal kulħadd kif innutat fir-rapport tal-UE tal-2013 dwar Koerenza tal-Politika għall-Iżvilupp (SWD (2013)456 finali).

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi legali

               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jistipula li meta jkun meħtieġ li tittieħed Deċiżjoni li jkollha effett legali f’korp stabbilit bi ftehim internazzjonali, il-Kunsill, fuq proposta mill-Kummissjoni jew mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà, jadotta Deċiżjoni li tistabbilixxi l-pożizzjoni li għandha tiġi adottata f'isem l-Unjoni.

               L-estensjoni tal-perjodu ta' tranżizzjoni u tal-eżenzjoni jaqgħu taħt din id-dispożizzjoni billi d-Deċiżjonijiet jittieħdu f'korpi stabbiliti bi ftehim internazzjonali (il-Kunsill tad-WTO tat-TRIPS u l-Kunsill Ġenerali) li jaffettwa d-drittijiet u l-obbligi tal-Unjoni.

               L-estensjoni prevista tal-perijodu ta' transizzjoni u l-eżenzjoni jirrigwardaw kwistjonijiet li jaqgħu fil-kamp ta' applikazzjoni tal-politika kummerċjali komuni (l-Artikolu 207 tat-TFUE) u b'mod partikolari, l-obbligi skont il-Ftehim TRIPS.

               •Proporzjonalità

                  L-għażla ta' politika hija proporzjonata peress li ż-żewġ Deċiżjonijiet proposti fil-livell tad-WTO ma jmorrux lil hinn minn dak li huwa meħtieġ sabiex jinkiseb l-objettiv  ta' għaqda mal-kunsens fl-Organizzazzjoni Dinjija tal-Kummerċ dwar it-talba tal-Membri li huma pajjiżi l-inqas żviluppati u l-għażla ta' politika b'appoġġ għall-politika li l-Unjoni għamlet tagħha fid-Dikjarazzjoni ta' Doha dwar TRIPS u s-Saħħa Pubblika fl-14 ta' Novembru 2001.

               •Għażla tal-istrument

                  Peress li ż-żewġ Deċiżjonijiet għandhom jittieħdu fil-livell tad-WTO, Deċiżjoni tal-Kunsill hija l-istrument xieraq.

               3.RIŻULTATI TAL-EVALWAZZJONIJIET EX POST, KONSULTAZZJONIJIET MAL-PARTIJIET IKKONĊERNATI U VALUTAZZJONIJIET TAL-IMPATT

               •Evalwazzjonijiet ex-post/kontrolli tal-idoneità tal-leġiżlazzjoni eżistenti

                  Mhux applikabbli.

               •Konsultazzjonijiet mal-partijiet ikkonċernati

                  Mhux applikabbli.

               •Ġbir u użu ta’ kompetenzi

                  Mhux applikabbli.

               •Valutazzjoni tal-impatt

                  Ma saret l-ebda valutazzjoni tal-impatt għax iż-żewġ Deċiżjonijiet li għandhom jittieħdu fil-livell tad-WTO qed jimplimentaw il-politika eżistenti li l-Unjoni Ewropea għamlet tagħha fid-Dikjarazzjoni ta' Doha dwar it-TRIPS u s-saħħa pubblika tal-14 ta' Novembru 2001.

               •Drittijiet fondamentali

               Iż-żewġ Deċiżjonijiet fil-livell tad-WTO se jipprovdu lill-Membri li huma pajjiżi l-inqas żviluppati bil-flessibbiltà li jagħżlu kif l-aħjar jeżerċitaw id-dritt tagħhom li jipproteġu s-saħħa pubblika u, b'mod partikolari, li jippromwovu l-aċċess għall-mediċini għal kulħadd.

               4.L-IMPLIKAZZJONIJIET BAĠITARJI

                  Ma hemm l-ebda implikazzjoni baġitarja minbarra r-riżorsi umani u amministrattivi meħtieġa għas-sostenn tal-adozzjoni taż-żewġ deċiżjonijiet fil-livell tad-WTO.

               5.ELEMENTI OĦRAJN

               •Pjanijiet ta’ implimentazzjoni, u arranġamenti ta' monitoraġġ, evalwazzjoni u rapportar

                  Ma hu meħtieġ l-ebda monitoraġġ separat minbarra monitoraġġ ġenerali tal-konformità tal-membri tad-WTO mal-obbligi tad-WTO.

               2015/0190 (NLE)

               Proposta għal

               DEĊIŻJONI TAL-KUNSILL

               li tistabbilixxi l-pożizzjoni li għandha tittieħed f'isem l-Unjoni Ewropea fi ħdan il-Kunsill tat-TRIPS u fil-Kunsill Ġenerali tal-Organizzazzjoni Dinjija tal-Kummerċ fir-rigward tat-talba mingħand membri li huma pajjiż l-inqas żviluppat għal estensjoni tal-perjodu ta' tranżizzjoni skont l-Artikolu 66(1) tal-Ftehim dwar aspetti relatati mal-kummrċ tad-Drititjiet ta' Proprjetà Intellettwali fir-rigward ta' ċerti obbligi marbuta ma' prodotti farmaċewtiċi u għal eżenzjoni mill-obbligi skont l-Artikolu 70(8) u (9) ta’ dak il-Ftehim

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-Artikolu 207(4) flimkien mal-Artikolu 218(9) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Id-Dikjarazzjoni ta' Doha dwar il-Ftehim dwar Aspetti Relatati mal-Kummerċ tad-Drittijiet tal-Propjetà Intellettwali ("il-Ftehim TRIPS") u s-saħħa pubblika stqarret li l-estensjoni prevista fl-Artikolu 66(1) tal-Ftehim TRIPS kienet bla ħsara għad-dritt tal-Membri li jkunu pajjiżi l-inqas żviluppati li jitolbu estensjonijiet ulterjuri tal-perjodi ta' tranżizzjoni.

               (2)Skont l-Artikolu 66(1) tal-Ftehim TRIPS, il-Kunsill tat-TRIPS, wara li jirċievi talba motivata kif dovut minn Membru li jkun pajjiż l-inqas żviluppat, jikkonċedi estensjonijiet ta' dan il-perjodu tranżitorju.

               (3)Skont il-paragrafu 7 tad-Dikjarazzjoni ta' Doha dwar il-Ftehim TRIPS u s-saħħa pubblika u mal-Artikolu 66(1) tal-Ftehim TRIPS, il-Kunsill ta' TRIPS, permezz tad-Deċiżjoni tat-27 ta' Ġunju 2002, estenda sal-1 ta' Jannar 2016 il-perjodu tranżitorju li matulu pajjiżi l-inqas żviluppati ma għandhomx għalfejn jipprovdu protezzjoni ta' privattivi għal prodotti farmaċewtiċi
                  2
               .

               (4)Fit-8 ta' Lulju 2002, il-Kunsill Ġenerali tal-Organizzazzjoni Dinjija tal-Kummerċ (WTO) adotta deċiżjoni relatata mill-qrib, li tat lill-pajjiżi l-anqas żviluppati eżenzjoni mill-għoti ta' drittijiet esklussivi tat-tqegħid fis-suq skont l-Artikolu 70(9) tal-Ftehim TRIPS sal-1 ta' Jannar 2016
                  3
               .

               (5)Il-Bangladexx, fit-23 ta' Frar 2015, f'isem il-membri tal-grupp ta' pajjiżi l-anqas żviluppati, talab għal estensjoni indefinita tal-perjodu ta' tranżizzjoni skont l-Artikolu 66(1) kif ukoll eżenzjoni indefinita mill-obbligi skont l-Artikolu 70(8) u (9) tal-Ftehim ta' TRIPS
                  4
               dment li dawn jibqgħu pajjiżi l-anqas żviluppati.

               (6)Peress li kien hemm eżenzjoni separata għad-drittijiet ta' proprjetà intellettwali relatati ma' prodotti farmaċewtiċi sa mill-2002, ikun xieraq li l-Unjoni taqbel mal-estenzjoni sabiex ma ttellifx lil membri li huma pajjiżi l-anqas żviluppati milli jkollhom aċċess għal prodotti farmaċewtiċi.

               (7)Diversi membri tad-WTO jidhru lesti li jagħtu dik l-estensjoni indefinita u l-eżenzjoni permanenti, u għalhekk l-Unjoni għandha tissieħeb fil-kunsens f'konformità mal-appoġġ kontinwu tagħha għad-Dikjarazzjoni ta' Doha dwar it-TRIPS u s-saħħa pubblika. Madankollu, jekk is-soluzzjoni finali li tintlaħaq fl-aħħar mill-aħħar mill-membri tad-WTO tkun estenzjoni u eżenzjoni temporanja, l-Unjoni għandha wkoll taqbel.

               (8)Ikun għalhekk xieraq li tiġi stabbilita l-pożizzjoni li għandha tittieħed f'isem l-Unjoni Ewropea fi ħdan il-Kunsill tat-TRIPS u fil-Kunsill Ġenerali tad-WTO fir-rigward tat-talba mingħand membri li huma pajjiż l-inqas żviluppat għal estensjoni tal-perjodu ta' tranżizzjoni skont l-Artikolu 66(1) tal-Ftehim TRIPS fil-każ ta' ċerti obbligi fir-rigward ta' prodotti farmaċewtiċi u għal eżenzjoni mill-obbligi skont l-Artikolu 70(8) u (9) tal-Ftehim TRIPS.

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tittieħed f'isem l-Unjoni fi ħdan il-Kunsill dwar l-aspetti relatati mal-kummerċ ta’ drittijiet ta’ proprjetà intellettwali u fil-Kunsill Ġenerali tal-Organizzazzjoni Dinjija tal-Kummerċ tkun kif ġej:

               (a)li taqbel mat-talba għall-konċessjoni lill-membri li huma pajjiżi l-anqas żviluppati ta' estensjoni tal-perjodu ta' tranżizzjoni skont l- Artikolu 66(1) tal-Ftehim dwar l-Aspetti Relatati mal-Kummerċ tad-Drittijiet ta’ Propjetà Intellettwali (il-"Ftehim TRIPS") rigward ċerti obbligi relatati mal-prodotti farmaċewtiċi;

               (b)taqbel mat-talba għall-għoti lil membri li huma pajjiżi l-anqas żviluppati ta' eżenzjoni mill-obbligi skont l-Artikolu 70(8) u (9) tal-Ftehim TRIPS;

               (c)taċċetta l-proposta għal estenzjoni li ssir referenza għaliha fil-punt (a) jew għall-estenzjoni li ssir referenza għaliha fil-punt (b) jew it-tnejn, li jibqgħu applikabbli dment li kull membru li jkun pajjiż l-anqas żviluppat tal-Organizzazzjoni Dinjija tal-Kummerċ jibqa' pajjiż l-anqas żviluppat;

               (d)bħala alternattiva għall-punt (c), taċċetta proposta għal estensjoni temporanja jew eżenzjoni temporanja, jew it-tnejn, meta l-proposta tkun ukoll aċċettabbli għall-membri l-oħra tal-Organizzazzjoni Dinjija tal-Kummerċ.

               Artikolu 2

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)

                     http://ec.europa.eu/health/eu_world/global_health/index_en.htm

                     (2)
                  Id-dokument tad-WTO IP/C/25.

                     (3)
                  Id-dokument tad-WTO WT/L/478.

                     (4)
                  Id-dokument tad-WTO IP/C/W/605.


title: Proposta għal deċiżjoni tal-Parlament Ewropew u tal-Kunsill dwar l-isforz ta’ l-Istati Membri biex inaqqsu l-emissjonijiet tagħhom tal-gassijiet serra biex jonoraw l-impenji tal-Komunità għat-tnaqqis ta’ l-emissjonijiet tal-gassijiet serra sa l-2020 {KUMM(2008) 30 finali} {SEG(2008) 85}

text:
Avviż Legali Importanti

|

52008PC0017

	[pic] | KUMMISSJONI TAL-KOMUNITAJIET EWROPEJ |Brussel 23.1.2008KUMM(2008) 17 finali2008/0014 (COD)Proposta għalDEĊIŻJONI TAL-PARLAMENT EWROPEW U TAL-KUNSILLdwar l-isforz ta’ l-Istati Membri biex inaqqsu l-emissjonijiet tagħhom tal-gassijiet serra biex jonoraw l-impenji tal-Komunità għat-tnaqqis ta’ l-emissjonijiet tal-gassijiet serra sa l-2020(preżentata mill-Kummissjoni) {KUMM(2008) 30 finali}{SEG(2008) 85}MEMORANDUM TA' SPJEGAZZJONIINTRODUZZJONIL-għan aħħari tal-Konvenzjoni ta' Qafas tan-Nazzjonijiet Uniti dwar it-Tibdil fil-Klima, li ġiet approvata f'isem il-Komunità Ewropea bid-Deċiżjoni tal-Kunsill 94/69/KE tal-15 ta’ Diċembru 1993[1] li tirrigwarda l-konklużjoni tal-Konvenzjoni ta' Qafas tan-Nazzjonijiet Uniti dwar it-Tibdil fil-Klima (UNFCCC), huwa li jiġu stabbilizzati l-konċentrazzjonijiet tal-gassijiet serra fl-atmosfera għal livell li jipprevjeni ndħil antropoġeniku perikoluż fis-sistema tal-klima.Bosta drabi, il-Komunità enfasizzat li, sabiex jintlaħaq dan l-għan, iż-żieda globali annwali fit-temperatura medja tal-wiċċ ma għandhiex taqbeż il-livelli preindustrijali b'aktar minn 2°C. Dan jimplika li l-emissjonijiet globali tal-gassijiet serra għandhom jitnaqqsu sa mill-inqas 50 % inqas mill-livelli ta’ l-1990 sa l-2050. Is-setturi kollha ta’ l-ekonomija għandhom jikkontribwixxu għat-twettiq ta’ dan it-tnaqqis ta' emissjonijiet. Il-pajjiżi żviluppati għandhom ikomplu jmexxu, billi jimpenjaw ruħhom biex inaqqsu b'mod kollettiv l-emissjonijiet tagħhom tal-gassijiet serra bi 30 % sa l-2020 meta mqabbel ma' l-emissjonijiet fl-1990.F’dan il-kuntest, il-Kunsill Ewropew, waqt laqgħa tiegħu f’Marzu 2007, approva l-għan ta’ l-UE ta’ tnaqqis bi 30 % ta’ l-emissjonijiet tal-gassijiet serra sa l-2020 meta mqabbel ma’ l-1990 bħala l-kontribut tiegħu għal ftehim global u komprensiv għall-perjodu wara l-2012, sakemm pajjiżi żviluppati oħrajn jimpenjaw ruħhom ukoll fi tnaqqis ta’ emissjonijiet komparabbli, u sakemm il-pajjiżi li huma l-aktar ekonomikament avvanzati fost dawk li qed jiżviluppaw jimpenjaw ruħhom biex jikkontribwixxu b'mod adegwat skond ir-responsabbiltajiet u l-kapaċitajiet tagħhom.Il-Kunsill Ewropew enfasizza wkoll li l-UE hija impenjata li tittrasforma lill-Ewropa f'ekonomija effiċjenti ħafna fl-enerġija u b'emissjonijiet tal-gassijiet serra baxxi, u ddeċiediet li, sakemm ikun konkluż qbil globali u komprensiv wara l-2012, u mingħajr preġudizzju għall-pożizzjoni tagħha fin-negozjati internazzjonali, l-UE tagħmel impenn sod indipendenti biex tilħaq tnaqqis ta' talanqas 20 % fl-emissjonijiet tal-gassijiet serra sa l-2020 meta mqabbla ma' l-1990.Biex dan isir b’mod ekonomiku, dan it-tnaqqis b'20 % ta' l-emissjonijiet tal-gassijiet serra sa' l-2020 meta mqabbla mal-livelli ta' l-1990, politiki u miżuri addizzjonali għandhom jiġu implimentati biex ikunu limitati iktar l-emissjonijiet tal-gassijiet serra minn sorsi mhux koperti fl-iskema ta’ skambji ta’ emissjonijiet ta’ gassijiet serra ta’ l-UE (ETS ta’ l-UE)[2] għal-livelli stabbiliti fl-Anness għal din id-Deċiżjoni.L-isforz ta’ kull Stat Membru biex jikkontribwixxu għall-onorar ta’ l-impenji tal-Komunità għat-tnaqqis ta’ l-emissjonijiet tal-gassijiet serra sa l-2020 permezz tal-limitazzjoni ta’ l-emissjonijiet tal-gassijiet serra minn sorsi mhux koperti fl-ETS ta’ l-UE għandu jkun determinat skond il-livell ta’ l-emissjonijiet tal-gassijiet serra ta' l-Istat Membru matul l-2005, li huwa d-dejta verifikata disponibbli l-iktar riċenti dwar dawn l-emissjonijiet.AMBITU: KONTRIBUZZJONI GħAT-TNAQQIS TA’ L-EMISSJONIJIET TAL-GASSIJIET SERRA MINN SETTURI LI MHUMIEX INKLUżI FL-ETS TA’ L-UE BIEX TINTLAħAQ IL-MIRA GLOBALI TA’ L-UE.Din id-Deċiżjoni tiddetermina l-kontribut ta' l-Istati Membri biex jonoraw l-impenji tal-Komunità għat-tnaqqis ta’ l-emissjonijiet tal-gassijiet serra mill-2013 sa l-2020 għall-emissjonijiet tal-gassijiet serra minn sorsi mhux inklużi fid-Direttiva 2003/87/KE (sorsi mhux inklużi fl-ETS ta’ l-UE). Tipprovdi għall-valutazzjoni tat-tnaqqis ta’ l-emissjonijiet li diġà jkun sar wara l-implimentazzjoni ta’ din id-Deċiżjoni. Tippromwovi wkoll il-flessibbiltà fit-twettiq ta’ dan l-isforz permezz ta’ l-użu ta’ tnaqqis f’emissjonijiet iċċertifikat bħala riżultat ta' proġetti tal-mekkaniżmu ta’ l-iżvilupp nadif skond l-Artikolu 12 tal-Protokoll ta’ Kyoto u riżultat ta’ l-attivitajiet tat-tnaqqis ta’ l-emissjonijiet fil-pajjiżi terzi għall-implimentazzjoni ta’ dan l-isforz.L-implimentazzjoni mill-Istati Membri ta’ miżuri madwar l-UE mhux inklużi fl-ETS ta’ l-UE tikkontribwixxi għall-ilħiq tal-mira f’kull Stat Membru.TQASSIM TA’ L-ISFORZI: BILANĊ ĠUST FOST L-ISTATI MEMBRISforzi ta’ tnaqqis mill-Istati Membri għandhom ikunu bbażati fuq il-prinċipju tas-solidarjetà bejn l-Istati Membri u l-ħtieġa għal tkabbir ekonomiku sostenibbli madwar il-Komunità, filwaqt li jitqies il-PGD per capita relattiv ta’ l-Istati Membri. L-Istati Membri li bħalissa għandhom PGD per capita relattivament baxx, u għalhekk għandhom aspettativi għoljin għat-tkabbir tal-PGD, jistgħu jżidu fl-emissjonijiet tal-gassijiet serra tagħhom meta mqabbla ma’ l-2005. Madankollu, dawn il-miri jibqgħu jirrappreżentaw limitu għall-emissjonijiet tagħhom u jobbligaw lil dawk l-Istati Membri jieħdu miżuri biex jillimitaw iż-żieda fl-emissjonijiet tagħhom. L-Istati Membri li bħalissa għandhom PGD per capita relattivament għoli jkollhom inaqqsu l-emissjonijiet tagħhom tal-gassijiet serra meta mqabbla ma’ l-2005.Biex ikompli jiġi żgurat kontribut ġust minn kull Stat Membru għall-implimentazzjoni ta’ l-impenn indipendenti tal-Komunità biex ikollha tnaqqis ta’ talanqas 20 % fl-emissjonijiet tal-gassijiet serra sa l-2020 meta mqabbla ma’ l-1990, l-ebda pajjiż m’għandu jkollu jnaqqas l-emissjonijiet tal-gassijiet serra fl-2020 għal aktar minn 20 % inqas mil-livelli ta' l-2005, u l-ebda pajjiż m'għandu jitħalla jżid l-emissjonijiet tal-gassijiet serra fl-2020 għal aktar minn 20 % ogħla mil-livelli ta' l-2005.Tnaqqis fl-emissjonijiet tal-gassijiet serra għandu jsir bejn l-2013 u l-2020. Din il-proposta tippermetti lil kull Stat Membru jittrasferixxi mis-sena ta' wara ammont daqs 2 % tal-limitu ta’ l-emissjonijiet tal-gassijiet serra ta’ dak l-Istat Membru. Tippermetti wkoll lil Stat Membru li għandu livell ta’ emissjonijiet inqas mil-limitu biex jittrasferixxi t-tnaqqis żejjed ta’ l-emissjonijiet għas-sena ta’ wara.L-UŻU TA’ KREDITI MINN PROĠETTI F’PAJJIŻI TERZIBiex tipprovdi għall-flessibbiltà għall-Istati Membri fl-implimentazzjoni ta’ l-impenji tagħhom, biex tippromwovi l-iżvilupp sostenibbli fil-pajjiżi terzi, b’mod partikolari fil-pajjiżi li qegħdin jiżviluppaw, kif ukoll biex tipprovdi ċertezza għall-investituri, il-Komunità għandha tkompli tirrikonoxxi l-krediti mill-proġetti ta’ tnaqqis ta’ l-emissjonijiet tal-gassijiet serra fil-pajjiżi terzi, anke qabel ma jintlaħaq ftehim internazzjonali fil-ġejjieni dwar it-tibdil fil-klima. L-użu ta’ dawn il-krediti għandu jkun konsistenti ma’ l-għanijiet ta’ l-UE li jkollha rwol ta’ mexxejja fil-qasam tal-klima permezz ta’ tnaqqis sinifikanti ta’ l-emissjonijiet tal-gassijiet serra internament, li tiġġenera 20 % mill-enerġija tagħha minn sorsi rinnovabbli sa’ l-2020, u li tippromwovi s-sigurtà ta’ l-enerġija tagħha kif ukoll l-innovazzjoni u l-kompetittività tagħha.Għalhekk l-Istati Membri għandhom ikunu kapaċi jużaw il-krediti tat-tnaqqis ta’ l-emissjonijiet tal-gassijiet serra li jirriżultaw minn proġetti tal-Mekkaniżmu ta’ l-Iżvilupp Nadif (CDM), li saru għat-tnaqqis li sar matul il-perjodu 2008-2012, u li jirriżultaw minn tipi ta’ proġetti li kienu aċċettati mill-Istati Membri kollha matul dak il-perjodu. L-Istati Membru għandhom ikunu kapaċi wkoll jużaw dawn il-krediti għat-tnaqqis mill-proġetti CDM li saru wara dan il-perjodu u li jirriżultaw minn proġetti reġistrati u implimentati matul il-perjodu 2008-2012, u li jirriżultaw mit-tipi ta' proġetti aċċettati mill-Istati Membri kollha matul dak il-perjodu.Ftit li xejn proġetti CDM ġew implimentati fil-Pajjiżi l-Inqas Żviluppati (LDCs). Il-Komunità tappoġġa l-firxa ġusta tal-proġetti CDM, inkluż permezz ta’ l-Alleanza Globali dwar it-Tibdil fil-Klima[3]. Għalhekk huwa xieraq li tingħata ċ-ċertezza dwar l-aċċettazzjoni ta’ krediti minn proġetti li jibdew wara l-perjodu 2008-2012 fl-LDCs, għal tipi ta’ proġetti li jkunu aċċettati mill-Istati Membri matul il-perjodu 2008-2012. Din l-aċċettazzjoni għandha tkompli sa l-2020 jew sa l-ilħiq ta' ftehim mal-Komunità, ikun liema jkun li jiġi l-ewwel.Sabiex ikun hemm aktar flessibbiltà u biex ikun promoss l-iżvilupp sostenibbli fil-pajjiżi li qegħdin jiżviluppaw, għandu jkun previst l-użu mill-Istati Membri ta’ krediti addizzjonali mill-proġetti ta’ kwalità għolja permezz ta’ ftehimiet konklużi mill-Komunità ma’ pajjiżi terzi. Ftehimiet ta’ dan it-tip jistgħu jkunu applikabbli għal iktar minn pajjiż wieħed. Mingħajr ftehim internazzjonali fil-ġejjieni dwar it-tibdil fil-klima li jiddetermina l-ammont allokat għall-pajjiżi żviluppati, proġetti ta’ Implimentazzjoni Konġunta (JI) ma jistgħux jitkomplew wara l-2012. Madankollu, il-krediti tat-tnaqqis ta’ l-emissjonijiet tal-gassijiet serra li jirriżultaw minn proġetti bħal dawn jistgħu jkomplu jkunu rikonoxxuti permezz ta' ftehimiet ma' pajjiżi terzi.Il-kapaċità kontinwa li l-Istati Membru jkunu jistgħu jużaw il-krediti CDM hija importanti biex tgħin għall-iżgurar ta’ suq għal dawk il-krediti wara l-2012. Biex ikun żgurat dan is-suq kif ukoll iktar tnaqqis ta’ l-emissjonijiet tal-gassijiet serra fi ħdan l-UE, u b’hekk iktar implimentazzjoni ta’ l-għanijiet Komunitarji dwar l-enerġija rinnovabbli, is-sigurtà fl-enerġija, l-innovazzjoni u l-kompetittività, huwa propost li l-użu annwali mill-Istati Membri tal-krediti mill-proġetti ta’ tnaqqis ta’ l-emissjonijiet tal-gassijiet serra fil-pajjiżi terzi, għandu jkun limitat għal 3 % ta’ l-emissjonijiet ta’ kull Stat Membru minn sorsi mhux inklużi fl-ETS fl-2005, sakemm jintlaħaq ftehim internazzjonali ġdid dwar it-tibdil fil-klima. Dan l-ammont huwa daqs terz mill-isforz ta’ tnaqqis fl-2020. Kull Stat Membru għandu jitħalla jittrasferixxi l-parti mhux użata ta’ dan il-limitu għal Stati Membri oħra.TIBDIL WARA FTEHIM INTERNAZZJONALIF’dan il-kuntest, il-Kunsill Ewropew approva l-għan ta’ l-UE ta’ tnaqqis bi 30 % ta’ l-emissjonijiet tal-gassijiet serra sa l-2020 meta mqabbel ma’ l-1990 bħala l-kontribut tiegħu għal ftehim globali u komprensiv għall-perjodu wara l-2012, sakemm pajjiżi żviluppati oħrajn jimpenjaw ruħhom ukoll fi tnaqqis ta’ emissjonijiet komparabbli u sakemm il-pajjiżi li huma l-aktar ekonomikament avvanzati fost dawk li qed jiżviluppaw jimpenjaw ruħhom biex jikkontribwixxu b'mod adegwat skond ir-responsabbiltajiet u l-kapaċitajiet tagħhom.Wara l-konklużjoni mill-Komunità ta’ ftehim internazzjonali fil-ġejjieni dwar it-tibdil fil-klima, il-limiti ta’ emissjonijiet ta’ l-Istati Membri għandhom ikunu aġġustati abbażi ta’ l-impenn ġdid Komunitarju dwar it-tnaqqis ta’ l-emissjonijiet tal-gassijiet serra, stabbilit f’dak il-ftehim. L-ammont totali ta’ tnaqqis addizzjonali ta’ l-emissjonijiet tal-gassijiet serra li jinħtieġu biex ikun onorat dan l-impenn aktar ambizzjuż dwar l-emissjonijiet tal-gassijiet serra, għandu jkun mifrux bejn sorsi koperti u dawk mhux inklużi fl-ETS ta’ l-UE, fejn is-sorsi mhux inklużi huma mistennija jikkontribwixxu għall-impenn tal-Komunità għat-tnaqqis ta’ l-emissjonijiet tagħha b’talanqas 20 % sa l-2020.Sabiex ikun żgurat li firxa ġusta ta’ dan l-isforz addizzjonali għat-tnaqqis bejn l-Istati Membri għas-sorsi mhux inklużi fl-ETS ta’ l-UE, kull Stat Membru se jikkontribwixxi għal dan l-isforz b'mod proporzjonat mas-sehem li jkollu fil-Komunità rigward l-emissjonijiet totali minn sorsi mhux inklużi fl-ETS ta’ l-UE għas-sena 2020 skond l-impenn indipendenti Komunitarju għat-tnaqqis ta' l-emissjonijiet tal-gassijiet serra b'talanqas 20 %.Barra minn hekk, għandhom ikunu iżjed għoljin il-limiti għall-użu ta’ krediti prodotti minn proġetti f’pajjiżi terzi. Din iż-żieda għandha tkun daqs nofs l-isforz addizzjonali għat-tnaqqis skond il-ftehim internazzjonali. La jintlaħaq ftehim internazzjonali fil-ġejjieni dwar it-tibdil tal-klima, l-Istati Membri għandhom jaċċettaw biss krediti ta’ tnaqqis ta’ emissjonijiet mill-pajjiżi li jkunu rratifikaw dak il-ftehim u soġġett għal approċċ komuni.IMPLIKAZZJONIJIET TA’ TIBDIL FL-AMBITU TA’ L-EU ETSKwalunkwe aġġustament fil-firxa ta’ l-ETS ta’ l-UE għandu jkun pari ma’ l-aġġustament korrispondenti fl-ammont massimu ta’ emissjonijiet minn sorsi inklużi f’din id-Deċiżjoni.IL-MONITORAġġ, IR-RAPPURTAR, IL-VERIFIKAL-Istati Membri għandhom, fir-rapporti annwali tagħhom sottomessi skond l-Artikolu 3 tad-Deċiżjoni 280/2004/KE, jirrappurtaw l-emissjonijiet annwali tagħhom li jirriżultaw mill-implimentazzjoni ta’ l-Artikolu 3 u l-użu tal-krediti skond l-Artikolu 4. L-Istati Membri għandhom jissottomettu wkoll aġġornament tal-progress ippjanat qabel l-1 ta’ Lulju 2016.Il-Kummissjoni għandha, fir-rapport li tissottometti skond l-Artikolu 5(1) tad-Deċiżjoni 280/2004/KE, tevalwa jekk il-progress ikun suffiċjenti biżżejjed biex ikunu onorati l-impenji taħt din id-Deċiżjoni.Din il-valutazzjoni għandha tqis il-progress fil-politiki u miżuri Komunitarji u l-informazzjoni mill-Istati Membri skond l-Artikoli 3 u 5 tad-Deċiżjoni 280/2004/KE.Kull sentejn, bil-bidu fl-2013, il-valutazzjoni għandha tinkludi wkoll il-progress previst tal-Komunità u ta’ l-Istati Membri lejn l-onorar ta’ l-impenji tagħhom taħt din id-Deċiżjoni.Il-Kummissjoni għandha tfassal rapport ta’ valutazzjoni ta’ l-implimentazzjoni ta’ din id-Deċiżjoni. Il-Kummissjoni għandha tissottometti dan ir-rapport lill-Parlament Ewropew u lill-Kunsill sal-31 ta’ Ottubru 2016, flimkien ma’ proposti kif jixraq.2008/0014 (COD)Proposta għalDEĊIŻJONI TAL-PARLAMENT EWROPEW U TAL-KUNSILLdwar l-isforz ta’ l-Istati Membri biex inaqqsu l-emissjonijiet tagħhom tal-gassijiet serra biex jonoraw l-impenji tal-Komunità għat-tnaqqis ta’ l-emissjonijiet tal-gassijiet serra sa l-2020IL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 175(1) tiegħu,Wara li kkunsidraw il-proposta mill-Kummissjoni[4],Wara li kkunsidraw l-opinjoni tal-Kumitat Ekonomiku u Soċjali Ewropew[5],Wara li kkunsidraw l-opinjoni tal-Kumitat tar-Reġjuni[6],Filwaqt li jaġixxu skond il-proċedura stabbilita fl-Artikolu 251 tat-Trattat[7],Billi:1.  L-għan aħħari tal-Konvenzjoni ta' Qafas tan-Nazzjonijiet Uniti dwar it-Tibdil fil-Klima, li ġiet approvata f'isem il-Komunità Ewropea bid-Deċiżjoni tal-Kunsill 94/69/KE tal-15 ta’ Diċembru 1993[8] li tirrigwarda l-konklużjoni tal-Konvenzjoni ta' Qafas tan-Nazzjonijiet Uniti dwar it-Tibdil fil-Klima (UNFCCC), huwa li jiġu stabbilizzati l-konċentrazzjonijiet tal-gassijiet serra fl-atmosfera għal livell li jipprevjeni ndħil antropoġeniku perikoluż fis-sistema tal-klima.2.  L-opinjoni tal-Komunità, espressa l-aħħar mill-Kunsill dwar l-Ambjent fil-laqgħa tiegħu tal-5 ta’ Novembru 2007 fi Brussell, hija li sabiex jitlaħaq dan l-għan, iż-żieda globali annwali fit-temperatura medja tal-wiċċ ma għandhiex taqbeż il-livelli preindustrijali b'aktar minn 2°C. Dan jimplika li l-emissjonijiet globali tal-gassijiet serra għandhom jitnaqqsu sa mill-inqas 50 % inqas mill-livelli ta’ l-1990 sa l-2050. Is-setturi kollha ta’ l-ekonomija għandhom jikkontribwixxu għat-twettiq ta’ dan it-tnaqqis ta' emissjonijiet. Il-pajjiżi żviluppati għandhom ikomplu jmexxu, billi jimpenjaw ruħhom biex inaqqsu b'mod kollettiv, l-emissjonijiet tagħhom tal-gassijiet serra bi 30 % sa l-2020 meta mqabbel ma' l-emissjonijiet fl-1990.3.  Biex jintlaħaq dan l-għan, il-Kunsill Ewropew, waqt laqgħa tiegħu fit-8 u d-9 ta’Marzu 2007 fi Brussell, approva l-għan tal-Komunità ta’ tnaqqis bi 30 % ta’ l-emissjonijiet tal-gassijiet serra sa l-2020 meta mqabbel ma’ l-1990 bħala l-kontribut tiegħu għal ftehim global u komprensiv għall-perjodu wara l-2012, sakemm pajjiżi żviluppati oħrajn jimpenjaw ruħhom ukoll fi tnaqqis ta’ emissjonijiet komparabbli, u sakemm il-pajjiżi li huma l-aktar ekonomikament avvanzati fost dawk li qed jiżviluppaw jimpenjaw ruħhom biex jikkontribwixxu b'mod adegwat skond ir-responsabbiltajiet u l-kapaċitajiet tagħhom.4.  Il-Kunsill Ewropew enfasizza li l-Komunità hija impenjata li tittrasforma lill-Ewropa f'ekonomija effiċjenti ħafna fl-enerġija u b'emissjonijiet tal-gassijiet serra baxxi u ddeċiediet li, sakemm ikun konkluż ftehim globali u komprensiv għall-perjodu wara l-2012, u mingħajr preġudizzju għall-pożizzjoni tagħha fin-negozjati internazzjonali, il-Komunità tagħmel impenn sod indipendenti biex tilħaq tnaqqis ta’ talanqas 20% fl-emissjonijiet tal-gassijiet serra sa l-2020 meta mqabbla ma' l-1990.5.  Id-Direttiva tal-Parlament Ewropew u tal-Kunsill 2003/87/KE tat-13 ta’ Ottubru 2003 li tistabbilixxi skema għall-iskambju ta’ kwoti ta’ emissjonijiet ta’ gassijiet serra ġewwa l-Komunità u li temenda d-Direttiva tal-Kunsill 96/61/KE[9] stabbiliet sistema għall-iskambju ta’ kwoti ta’ emissjonijiet tal-gassijiet serra fil-Komunità, li tkopri ċerti setturi ta’ l-ekonomija.. Sabiex jintlaħaq, b’mod ekonomiku, l-għan ta’ tnaqqis ta’ 20 % fl-emissjonijiet ta’ gassijiet serra sa l-2020 meta mqabbla mal-livelli ta’ l-1990, is-setturi kollha ta’ l-ekonomija għandhom jikkontribwixxu għat-twettiq ta’ dan it-tnaqqis ta’ emissjonijiet. Għalhekk, l-Istati Membri għandhom jimplimentaw politiki u miżuri addizzjonali bi sforz li jillimitaw iktar l-emissjonijiet tal-gassijiet serra minn sorsi mhux inklużi fid-Direttiva 2003/87/KE.6.  L-isforz ta’ kull Stat Membru għandu jkun determinat skond il-livell ta’ l-emissjonijiet tiegħu tal-gassijiet serra fl-2005, li hija l-aħħar sena li għaliha hemm disponibbli dejta verifikata dwar l-emissjonijiet tal-gassijiet serra.7.  Sforzi ta’ tnaqqis mill-Istati Membri għandhom ikunu bbażati fuq il-prinċipju tas-solidarjetà bejn l-Istati Membri u l-ħtieġa għal tkabbir ekonomiku sostenibbli madwar il-Komunità, filwaqt li jitqies il-PGD per capita relattiv ta’ l-Istati Membri. L-Istati Membri li bħalissa għandhom PGD per capita relattivament baxx, u għalhekk għandhom aspettativi għoljin għat-tkabbir tal-PGD, jistgħu jżidu fl-emissjonijiet tal-gassijiet serra tagħhom meta mqabbla ma’ l-2005, iżda għandhom jillimitaw din iż-żieda fl-emissjonijiet tal-gassijiet serra biex jikkontribwixxu għall-impenn tat-tnaqqis globali tal-Komunità. L-Istati Membri li bħalissa għandhom PGD per capita relattivament għoli jkollhom inaqqsu l-emissjonijiet tagħhom tal-gassijiet serra meta mqabbla ma’ l-2005.8.  Biex tkun żgurata firxa ġusta ta’ l-isforzi madwar l-Istati Membri għall-kontribut għall-implimentazzjoni ta’ l-impenn indipendenti tal-Komunità, l-ebda Stat Membru m’għandu jkollu jnaqqas l-emissjonijiet tal-gassijiet serra fl-2020 għal aktar minn 20 % inqas mil-livelli ta' l-2005, u l-ebda Stat Membru m'għandu jitħalla jżid l-emissjonijiet tal-gassijiet serra fl-2020 għal aktar minn 20 % ogħla mil-livelli ta' l-2005. It-tnaqqis fl-emissjonijiet tal-gassijiet serra għandu jsir bejn l-2013 u l-2020, fejn kull Stat Membru jitħalla jittrasferixxi ammont daqs 2 % tal-limitu ta' l-emissjonijiet tal-gassijiet serra ta' dak l-Istat Membru mis-sena ta’ wara u Stat Membru li għandu emissjonijiet inqas minn dak il-limitu jitħalla jittrasferixxi t-tnaqqis żejjed ta’ l-emissjonijiet għas-sena ta’ wara.9.  Biex tipprovdi għall-flessibbiltà għall-Istati Membri fl-implimentazzjoni ta’ l-impenji tagħhom, biex tippromwovi l-iżvilupp sostenibbli fil-pajjiżi terzi, b’mod partikolari fil-pajjiżi li qegħdin jiżviluppaw, u biex tipprovdi ċertezza għall-investituri, il-Komunità għandha tkompli tirrikonoxxi ċertu ammont ta’ krediti mill-proġetti ta’ tnaqqis ta’ l-emissjonijiet tal-gassijiet serra fil-pajjiżi terzi, qabel ma jintlaħaq ftehim internazzjonali fil-ġejjieni dwar it-tibdil fil-klima. L-Istati Membri għandhom jiżguraw li l-politiki tagħhom dwar l-akkwist ta’ dawn il-krediti jtejbu l-firxa ġeografika ġusta tal-proġetti u jtejbu l-ilħiq ta' ftehim internazzjonali fil-ġejjieni dwar it-tibdil fil-klima.10.  Għalhekk l-Istati Membri għandhom ikunu kapaċi jużaw il-krediti tat-tnaqqis ta’ l-emissjonijiet tal-gassijiet serra li jsir matul il-perjodu 2008-2012 u li jirriżultaw minn tipi ta’ proġetti li jkunu aċċettati mill-Istati Membri kollha matul dak il-perjodu. L-Istati Membru għandhom ikunu kapaċi wkoll jużaw dawn il-krediti għat-tnaqqis li jsir wara il-perjodu 2008-2012 u li jirriżultaw minn proġetti reġistrati u implimentati matul il-perjodu 2008-2012 u li jirriżultaw mit-tipi ta' proġetti (‘kategoriji tal-proġetti’) aċċettati mill-Istati Membri kollha matul dak il-perjodu.11.  Ftit li xejn mill-proġetti tal-mekkaniżmu ta’ l-iżvilupp nadif (CDM) ġew implimentati fil-Pajjiżi l-Inqas Żviluppati (LDCs). Billi l-Komunità tappoġġa l-firxa ġusta tal-proġetti CDM, inkluża l-Alleanza Globali dwar it-Tibdil fil-Klima tal-Kummissjoni[10], huwa xieraq li tingħata ċertezza dwar l-aċċettazzjoni ta’ krediti minn proġetti li jibdew wara l-perjodu 2008 sa 2012 fl-LDCs, għat-tipi ta’ proġetti li kienu aċċettati mill-Istati Membri kollha matul il-perjodu 2008 sa 2012. Dik l-aċċettazzjoni għandha tkompli sa l-2020 jew sa l-ilħiq ta' ftehim mal-Komunità, ikun liema jkun li jiġi l-ewwel.12.  Sabiex ikun hemm aktar flessibbiltà u biex ikun promoss l-iżvilupp sostenibbli fil-pajjiżi li qegħdin jiżviluppaw, l-Istati Membri għandhom ikunu jistgħu jużaw krediti addizzjonali mill-proġetti permezz ta’ ftehimiet konklużi mill-Komunità ma' pajjiżi terzi. Mingħajr ftehim internazzjonali fil-ġejjieni dwar it-tibdil fil-klima li jiddetermina l-ammont allokat għall-pajjiżi żviluppati, proġetti ta’ Implimentazzjoni Konġunta (JI) ma jistgħux jitkomplew wara l-2012. Madankollu, il-krediti tat-tnaqqis ta’ l-emissjonijiet tal-gassijiet serra li jirriżultaw minn proġetti bħal dawn għandhom ikomplu jkunu rikonoxxuti permezz ta' ftehimiet ma' pajjiżi terzi.13.  Il-kapaċità kontinwa li l-Istati Membru jkunu jistgħu jużaw il-krediti CDM hija importanti biex tgħin għall-iżgurar ta’ suq għal dawk il-krediti wara l-2012. Biex ikun żgurat dan is-suq kif ukoll iktar tnaqqis ta’ l-emissjonijiet tal-gassijiet serra fi ħdan il-Komunità, u b’hekk iktar implimentazzjoni ta’ l-għanijiet Komunitarji dwar l-enerġija rinnovabbli, is-sigurtà ta’ l-enerġija, l-innovazzjoni u l-kompetittività, huwa propost li l-użu annwali mill-Istati Membri tal-krediti mill-proġetti ta’ tnaqqis ta’ l-emissjonijiet tal-gassijiet serra fil-pajjiżi terzi, għandu jkun limitat għal 3 % ta’ l-emissjonijiet ta’ kull Stat Membru minn sorsi mhux inklużi fid-Direttiva 2003/87/KE fl-2005, sakemm jintlaħaq ftehim internazzjonali ġdid dwar it-tibdil fil-klima. Dan l-ammont huwa daqs terz mill-isforz tat-tnaqqis fl-2020. L-Istati Membri għandhom jitħallew jittrasferixxu l-parti mhux użata ta’ dan l-ammont għal Stati Membri oħra.14.  La jintlaħaq ftehim internazzjonali fil-ġejjieni dwar it-tibdil fil-klima, l-Istati Membri għandhom jaċċettaw biss krediti ta’ tnaqqis ta’ emissjoni mill-pajjiżi li jkunu rratifikaw dak il-ftehim u soġġett għal approċċ komuni.15.  Il-progress li jsir fl-implimentazzjoni ta’ l-impenji taħt din id-Deċiżjoni għandhom ikunu valutati kull sena abbażi ta' rapporti sottomessi taħt id-Deċiżjoni tal-Parlament Ewropew u tal-Kunsill Nru 280/2004/KE tal-11 ta’ Frar 2004 li tikkonċerna l-mekkaniżmu għall-monitoraġġ [ta’] l-emissjonijiet ta’ gass serra tal-Komunità u biex jiġi implimentat il-Protokoll ta’ Kyoto[11]. Kull sentejn għandha ssir valutazzjoni dwar il-progress previst u għandha ssir evalwazzjoni kompluta ta’ l-implimentazzjoni ta’ din id-Deċiżjoni fl-2016.16.  Kwalunkwe aġġustament fil-firxa tad-Direttiva 2003/87/KE għandu jkunu pari ma’ l-aġġustament korrispondenti fl-ammont massimu ta’ emissjonijiet minn sorsi mhux inklużi f’din id-Deċiżjoni.17.  Bil-konklużjoni tal-Komunità dwar ftehim internazzjonali dwar it-tibdil tal-klima, il-limiti dwar l-emissjonijiet għall-Istati Membri għandha tkun aġġustata biex ikun onorat l-impenn tal-Komunità għat-tnaqqis ta’ l-emissjoniet tal-gassijiet serra stabbilit f’dak il-ftehim, billi jitqies il-prinċipju tas-solidarjetà bejn l-Istati Membri u l-ħtieġa għal tkabbir ekonomiku sostenibbli madwar il-Komunità. L-ammont ta’ krediti mill-proġetti tat-tnaqqis ta’ l-emissjonijiet tal-gassijiet serra fil-pajjiżi terzi li kull Stat Membru jista’ juża għandu jiżdied sa nofs l-isforz addizzjonali ta’ tnaqqis minn sorsi mhux koperti bid-Direttiva 2003/87/KE.18.  Il-reġistri stabbiliti bid-Deċiżjoni 280/2004/KE u l-Amministratur Ċentrali maħtur bid-Direttiva 2003/87/KE, għandhom jintużaw għall-iżgurar ta' proċessar u kontabbiltà preċiżi tat-tranżazzjonijiet kollha fl-implimentazzjoni ta' din id-Deċiżjoni.19.  Għandhom jiġu adottati l-miżuri neċessarji għall-implimentazzjoni ta’ din id-Deċiżjoni skond id-Deċiżjoni tal-Kunsill 1999/468/KE tat-28 ta’ Ġunju 1999 li tipprovdi l-proċeduri għall-eżerċizzju tas-setgħat ta' l-implimentazzjoni konferiti fuq il-Kummissjoni[12]. B’mod partikolari, is-setgħa għandha tkun konferita fuq il-Kummissjoni biex tadotta, wara l-iffirmar ta’ ftehim internazzjonali, miżuri għall-aġġustament tal-limiti ta’ emissjonijiet ta' l-Istati Membri, kif ukoll miżuri għall-użu ta' tipi addizzjonali ta’ krediti ta’ proġetti skond dak il-ftehim, u biex tadotta wkoll l-miżuri neċessarji biex ikunu sorveljati t-tranżazzjonijiet skond din id-Deċiżjoni. Peress li dawk il-miżuri għandhom ambitu ġenerali u ġew mfassla biex jemendaw elementi mhux essenzjali ta' din id-Deċiżjoni kif ukoll biex jissupplementaw din id-Deċiżjoni biż-żieda jew modifika ta' elementi ġodda mhux essenzjali, għandhom jiġu adottati skond il-proċedura regolatorja bl-iskrutinju kif provduta fl-Artikolu 5a tad-Deċiżjoni 1999/468/KE.20.  Peress li l-għanijiet ta’ din id-Deċiżjoni ma jistgħux jitwettqu b'mod suffiċjenti mill-Istati Membri li jaġixxu individwalment, u jistgħu għalhekk, minħabba l-iskala u l-effetti tagħhom, jintlaħqu aħjar fil-livell Komunitarju, il-Komunità tista’ tadotta miżuri skond il-prinċipju tas-sussidjarjetà stabbilit fl-Artikolu 5 tat-Trattat. Skond il-prinċipju tal-proporzjonalità, kif imniżżel f'dak l-istess Artikolu, din id-Deċiżjoni ma tmurx lil hinn minn dak li hu meħtieġ sabiex jintlaħaq dak il-għan.ADOTTAW DIN ID-DEĊIŻJONI:Artikolu 1 SuġġettDin id-Deċiżjoni tistabbilixxi r-regoli dwar id-determinazzjoni tal-kontribut ta' l-Istati Membri biex jonoraw l-impenn tal-Komunità għat-tnaqqis ta’ l-emissjonijiet tal-gassijiet serra mill-2013 sa l-2020 għall-emissjonijiet tal-gassijiet serra minn sorsi mhux inklużi fid-Direttiva 2003/87/KE u l-evalwazzjoni tiegħu.Artikolu 2 TifsirietGħall-għan ta' din id-Deċiżjoni, għandhom japplikaw id-definizzjonijiet kif stipulati fl-Artikolu 3 tad-Direttiva 2003/87/KE.Barra minn hekk, “emissjonijiet tal-gassijiet serra” għandha tfisser l-emissjoni tad-dijossidu tal-karbonju (CO2), il-metanu (CH4), l-ossidu nitruż (N2O), il-karboni idrofluworidi (HFCs), il-karboni perfluworidi (PFCs), u l-eżafluworidu tal-kubrit (SF6) minn sorsi, espressi f’termini ta’ ekwivalenza mad-dijossidu tal-karbonju, kif determinati skond id-Direttiva 2003/87/EC.Artikolu 3 Livelli ta’ emissjonijiet għall-perjodu 2013 sa 202021.  Sakemm jiġi konkluż mill-Komunità ftehim internazzjonali dwar it-tibdil fil-klima li jirriżulta fi tnaqqis ta’ emissjonijiet ikbar minn dawk meħtieġa skond dan l-Artikolu, kull Stat Membru għandu, sa l-2020, jillimita l-emissjonijiet tiegħu tal-gassijiet serra minn sorsi mhux inklużi fid-Direttiva 2003/87/KE b’perċentwal stabbilit għal dak l-Istati Membru fl-Anness għal din id-Deċiżjoni skond l-emissjonijiet tiegħu fl-2005.22.  Soġġett għall-paragrafu 3 u l-Artikolu 4, kull Stat Membru għandu jiżgura li l-emissjonijiet totali tiegħu ta’ gassijiet serra fl-2013 minn sorsi mhux koperti bid-Direttiva 2003/87/KE ma jaqbżux il-medja annwali ta’ emissjonijiet tal-gassijiet serra ta’ dak l-Istat Membru minn dawk is-sorsi matul l-2008, l-2009 u l-2010, kif irrappurtat u verifikat skond id-Direttiva 2003/87/KE u d-Deċiżjoni 280/2004/KE.Soġġett għall-paragrafu 3 u l-Artikolu 4, kull Stat Membru għandu jillimita kull sena dawk l-emissjonijiet tal-gassijiet serra b’mod lineari biex ikun żgurat li dawk l-emissjonijiet ma jaqbżux il-livell massimu għal dak l-Istat Membru fl-2020, kif spjegat fl-Anness.23.  Matul is-snin 2013 sa 2019, kull Stat Membru jista’ jittrasferixxi mis-sena ta’ wara ammont daqs 2 % tal-limitu ta’ l-emissjonijiet tal-gassijiet serra ta’ dak l-Istat Membru fil-paragrafu 2. Jekk l-emissjonijiet ta’ Stat Membru jkunu inqas mil-limitu fil-paragrafu 2, jista’ jittrasferixxi t-tnaqqis żejjed ta’ l-emissjonijiet għas-sena ta' wara.Artikolu 4 L-użu ta’ krediti mill-attivitajiet tal-proġetti24.  Sa ma jidħol fis-seħħ ftehim internazzjonali fil-ġejjieni dwar it-tibdil fil-klima, l-Istati Membri jistgħu jużaw il-krediti li ġejjin għat-tnaqqis ta’ l-emissjonijiet tal-gassijiet serra għall-implimentazzjoni ta’ l-obbligi tagħhom fl-Artikolu 3:(a) Tnaqqis ta’ Emissjonijiet Ċertifikat (CERs) u Unitajiet ta’ Tnaqqis ta’ Emissjonijiet (ERUs) mogħtija skond it-tnaqqis ta’ l-emissjonijiet sal-31 ta’ Diċembru 2012 minn tipi ta’ proġetti li jkunu ġew aċċettati mill-Istati Membri kollha skond id-Direttiva 2003/87/KE matul il-perjodu 2008 sa 2012.(b) CERs mogħtija skond it-tnaqqis ta’ l-emissjonijiet mill-1 ta' Jannar 2013 minn proġetti li jkunu reġistrati matul il-perjodu 2008 sa 2012 li t-tip ta' proġett tagħhom ikun aċċettat mill-Istati Membri kollha skond id-Direttiva 2003/87/KE matul il-perjodu 2008 sa 2012.(c) CERs mogħtija skond it-tnaqqis ta’ emissjonijiet li jinkiseb minn proġetti implimentati fil-Pajjiżi l-Inqas Żviluppati li t-tip ta’ proġett tagħhom ikun aċċettat mill-Istati Membri kollha skond id-Direttiva 2003/87/KE matul il-perjodu 2008 sa 2012, sakemm dawk il-pajjiżi jirratifikaw ftehim mal-Komunità jew sa l-2016, ikun liema jkun li jiġi l-ewwel.L-Istati Membri għandhom jiżguraw li l-politiki tagħhom dwar l-akkwist ta’ dawn il-krediti jtejbu l-firxa ġeografika ġusta tal-proġetti u jtejbu l-ilħiq ta' ftehim internazzjonali dwar it-tibdil tal-klima.25.  Minbarra l-paragrafu 1, u fil-każ li jdum biex jiġi konkluż ftehim internazzjonali dwar it-tibdil fil-klima, l-Istati Membri jistgħu, biex jimplimentaw l-obbligi tagħhom taħt l-Artikolu 3, jużaw krediti addizzjonali tat-tnaqqis ta’ l-emissjonijiet tal-gassijiet serra minn proġetti jew attivitajiet oħra tat-tnaqqis ta’ l-emissjonijiet skond il-ftehimiet msemmija fl-Artikolu 11a(5) tad-Direttiva 2003/87/KE.26.  Wara li jiġi konkluż ftehim internazzjonali fil-ġejjieni dwar it-tibdil fil-klima, l-Istati Membri jistgħu jużaw biss is-CERs mill-pajjiżi terzi li jkunu rratifikaw il-ftehim.27.  L-użu annwali tal-krediti minn kull Stat Membru skond il-paragrafi 1, 2 u 3 mgħandux jaqbeż l-ammont ta’ 3 % ta’ l-emissjonijiet tal-gassijiet serra ta’ dak l-Istat Membru mhux kopert bid-Direttiva 2003/87/KE fl-2005.Kull Stat Membru jista’ jittrasferixxi l-parti mhux użata ta’ dak l-ammont għal Stat Membru ieħor.Artikolu 5 Il-valutazzjoni tal-progress fl-implimentazzjoni ta’ l-impenji28.  L-Istati Membri għandhom, fir-rapporti annwali tagħhom sottomessi taħt l-Artikolu 3 tad-Deċiżjoni 280/2004/KE, jirrappurtaw l-emissjonijiet annwali tagħhom li jirriżultaw mill-implimentazzjoni ta’ l-Artikolu 3 u l-użu tal-krediti skond l-Artikolu 4.29.  Il-Kummissjoni għandha, fir-rapport li tissottometti taħt l-Artikolu 5(1) tad-Deċiżjoni 280/2004/KE, tevalwa jekk il-progress ikun suffiċjenti biex ikunu onorati l-impenji taħt din id-Deċiżjoni.Il-valutazzjoni għandha tqis il-progress fil-politiki u miżuri Komunitarji u l-informazzjoni mill-Istati Membri skond l-Artikoli 3 u 5 tad-Deċiżjoni 280/2004/KE.Kull sentejn, bil-bidu bl-emissjonijiet irrappurtati għall-2013, il-valutazzjoni għandha tinkludi wkoll il-progress previst tal-Komunità u ta’ l-Istati Membri lejn l-onorar ta’ l-impenji tagħhom taħt din id-Deċiżjoni. L-Istati Membri għandhom jissottomettu aġġornament tal-progress ippjanat qabel l-1 ta’ Lulju 2016.Artikolu 6 L-aġġustamenti applikabbli wara l-konklużjoni ta’ ftehim internazzjonali fil-ġejjieni dwar it-tibdil tal-klima30.  Il-paragrafi 2, 3 u 4 għandhom japplikaw wara l-iffirmar mill-Komunità ta' ftehim internazzjonali dwar it-tibdil tal-klima b’riżultat ta’ tnaqqis mandatorju li jaqbeż dak skond l-Artikolu 3.31.  Mis-sena wara l-iffirmar tal-ftehim imsemmi fil-paragrafu 1, l-emissjonijiet tal-gassijiet serra fil-Komunità minn sorsi mhux koperti taħt id-Direttiva 2003/87/KE fl-2020 skond l-Artikolu 3(1) għandhom jitkomplu jitnaqqsu b'ammont daqs it-tnaqqis addizzjonali globali ta’ l-emissjonijiet tal-gassijiet serra mill-Komunità mis-sorsi kollha stabbiliti fil-ftehim internazzjonali għall-Komunità, immultiplikat bis-sehem tat-tnaqqis totali tal-Komunità ta’ l-emissjonijiet tal-gassijiet serra għas-sena 2020 li jikkontribwixxu għalih l-Istati Membri permezz ta’ tnaqqis ta’ emissjonijiet tal-gassijiet serra minn sorsi mhux koperti fid-Direttiva 2003/87/KE skond l-Artikolu 3.32.  Kull Stat Membru għandu jikkontribwixxi għall-isforz tat-tnaqqis addizzjonali tal-Komunità fi proporzjon għas-sehem tiegħu ta’ l-emissjonijiet totali tal-Komunità minn sorsi mhux koperti fid-Direttiva 2003/87/KE għas-sena 2020 skond l-Artikolu 3.Il-Kummissjoni għandha temenda l-Anness biex taġġusta l-limiti ta’ l-emissjonijiet skond l-ewwel subparagrafu. Dik il-miżura, imfassla sabiex temenda elementi mhux essenzjali ta’ din id-Deċiżjoni, għandha tiġi adottata skond il-proċedura regolatorja bi skrutinju msemmija fl-Artikolu 9(2).33.  L-Istati Membri jistgħu jżidu l-użu tagħhom tal-krediti tat-tnaqqis ta’ l-emissjonijiet tal-gassijiet serra msemmija fl-Artikolu 4(4) minn pajjiżi terzi li jkunu rratifikaw il-ftehim imsemmi fil-paragrafu 1 u skond il-paragrafu 5 sa nofs it-tnaqqis addizzjonali li jsir skond il-paragrafu 2.Kull Stat Membru jista’ jittrasferixxi l-parti mhux użata ta’ dak l-ammont għal Stat Membru ieħor.34.  Il-Kummissjoni għandha tadotta miżuri biex tipprovdi għall-użu mill-Istati Membri ta’ tipi addizzjonali ta’ krediti ta' proġetti jew għall-użu mill-Istati Membri ta’ mekkaniżmi oħra li jinħolqu skond il-ftehim internazzjonali, kif xieraq.Dawk il-miżuri, li tfasslu sabiex jemendaw elementi mhux essenzjali ta’ din id-Deċiżjoni billi jżidu magħha, għandhom jiġu adottati skond il-proċedura regolatorja bi skrutinju li hemm referenza għaliha fl-Artikolu 9(2).Artikolu 7 Twessigħ ta’ l-ambitu tad-Direttiva 2003/87/KEL-ammont massimu ta’ emissjonijiet taħt l-Artikolu 3 ta’ din id-Deċiżjoni għandu jkun aġġustat skond l-ammont ta' kwoti għall-emissjonijiet tal-gassijiet serra li jingħataw skond l-Artikolu 11 tad-Direttiva 2003/87/KE li jirriżulta minn bidla fil-firxa tas-sorsi taħt dik id-Direttiva wara l-approvazzjoni finali mill-Kummissjoni tal-pjanijiet dwar l-allokazzjoni annwali għall-perjodu 2008 sa 2012 skond id-Direttiva 2003/87/KE.Il-Kummissjoni għandha tippubblika l-figuri li jirriżultaw minn dak it-tibdil.Artikolu 8 Ir-Reġistri u l-Amministratur Ċentrali35.  Ir-reġistri ta’ l-Istati Membri stabbiliti skond l-Artikolu 6 tad-Deċiżjoni 280/2004/KE għandhom jiżguraw il-kontabbiltà preċiża tat-tranżazzjonijiet taħt din id-Deċiżjoni. Din l-informazzjoni għandha tkun aċċessibbli għall-pubbliku.36.  L-Amministratur Ċentrali maħtur bl-Artikolu 20 tad-Direttiva 2003/87/KE għandu jwettaq, permezz tar-reġistru indipendenti ta’ tranżazzjonijiet, monitoraġġ ta’ kull tranżazzjoni skond din id-Deċiżjoni, u fejn meħtieġ iwaqqaf xi tranżażżjonijiet biex ikun żgurat li ma jkunx hemm irregolaritajiet. Din l-informazzjoni għandha tkun aċċessibbli għall-pubbliku.37.  Il-Kummissjoni għandha tadotta l-miżuri meħtieġa biex timplimenta l-paragrafi 1 u 2.Dawk il-miżuri, imfassla biex jemendaw elementi mhux essenzjali ta’ din id-Deċiżjoni billi jissupplimentawha għandhom jiġu adottati skond il-proċedura regolatorja bi skrutinju msemmija fl-Artikolu 9(2).Artikolu 9 Il-Kumitat38.  Il-Kummissjoni għandha tiġi assistita mill-kumitat dwar it-tibdil fil-klima stabbilit bl-Artikolu 9 tad-Deċiżjoni 280/2004/KE.39.  Fejn issir referenza għal dan il-paragrafu, għandhom japplikaw l-Artikoli 5a u 7 tad-Deċiżjoni 1999/468/KE, filwaqt li jitqies l-Artikolu 8 tagħha.Artikolu 10 RapportIl-Kummissjoni għandha tfassal rapport ta’ valutazzjoni ta’ l-implimentazzjoni ta’ din id-Deċiżjoni. Il-Kummissjoni għandha tissottometti dak ir-rapport lill-Parlament Ewropew u lill-Kunsill sal-31 ta’ Ottubru 2016, flimkien ma’ proposti kif jixraq.Artikolu 11 Id-dħul fis-seħħDin id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha fil- Ġurnal Uffiċjali ta’ l-Unjoni Ewropea .Artikolu 12Din id-Deċiżjoni hija indirizzata lill-Istati Membri.Magħmul fi Brussell, […]Għall-Parlament Ewropew Għall-KunsillIl-President Il-President ANNESS EMISSJONIJIET TAL-GASSIJIET SERRA TA’ L-ISTATI MEMBRI SKOND L-ARTIKOLU 3Limiti ta’ l-emissjonijiet tal-gassijiet serra ta’ l-Istat Membru sa l-2020 kif imqabbel mal-livelli ta' l-emissjonijiet tal-gassijiet serra fl-2005 minn sorsi mhux koperti mid-Direttiva 2003/87/KE | L-emissjonijiet tal-gassijiet serra ta’ l-Istat Membru fl-2020, wara l-implimentazzjoni ta’ l-Artikolu 3 (f’tunnellati ekwivalenti tas-CO2) |Il-Belġju | -15% | 70954356 |Il-Bulgarija | 20% | 35161279 |Ir-Repubblika Ċeka | 9% | 68739717 |Id-Danimarka | -20% | 29868050 |Il-Ġermanja | -14% | 438917769 |L-Estonja | 11% | 8886125 |L-Irlanda | -20% | 37916451 |Il-Greċja | -4% | 64052250 |Spanja | -10% | 219018864 |Franza | -14% | 354448112 |L-Italja | -13% | 305319498 |Ċipru | -5% | 4633210 |Il-Latvja | 17% | 9386920 |Il-Litwanja | 15% | 18429024 |Il-Lussemburgu | -20% | 8522041 |L-Ungerija | 10% | 58024562 |Malta | 5% | 1532621 |L-Olanda | -16% | 107302767 |L-Awstrija | -16% | 49842602 |Il-Polonja | 14% | 216592037 |Il-Portugall | 1% | 48417146 |Ir-Rumanija | 19% | 98477458 |Is-Slovenja | 4% | 12135860 |Is-Slovakkja | 13% | 23553300 |Il-Finlandja | -16% | 29742510 |L-Iżvezja | -17% | 37266379 |Ir-Renju Unit | -16% | 310387829 |DIKJARAZZJONI FINANZJARJA LEĠIŻLATTIVA1. ISEM IL-PROPOSTA:Proposta għal DEĊIŻJONI TAL-PARLAMENT EWROPEW U TAL-KUNSILL dwar l-isforz ta’ l-Istati Membri biex inaqqsu l-emissjonijiet tagħhom tal-gassijiet serra biex jonoraw l-impenji tal-Komunità għat-tnaqqis ta’ l-emissjonijiet tal-gassijiet serra sa l-20202. IL-QAFAS ABM / ABBIl-Qasam/Oqsma ta' Politika kkonċernati u assoċjati ma' l-Attività/Attivitajiet:Qasam ta’ Politika: 07 AmbjentL-Attività ABB Kodiċi 0703: L-implimentazzjoni tal-politika u l-leġiżlazzjoni Komunitarji dwar l-ambjent3. IL-LINJI TAL-BAĠIT3.1. Linji tal-baġit (linji operattivi u linji ta’ għajnuna teknika u amministrattiva relatati (ex-linji BA)) li jinkludu l-intestaturi:Article 07 03 07 - LIFE+ (Strument Finanzjarju għall-Ambjent — 2007 sa 2013)3.2. Tul ta’ l-azzjoni u ta’ l-impatt finanzjarju:Għall-2009-2013 l-approprijazzjonijiet meħtieġa jiġu koperti bir-riżorsi diġà previsti għall-programm LIFE+. Minħabba li l-leġiżlazzjoni riveduta tidħol fis-seħħ biss mill-2013, u m’hemm l-ebda data għall-azzjoni, il-proposta se tkompli tkun ta’ piż fuq il-baġit ta’ l-UE wkoll wara din id-data, f'dak li għandu x'jaqsam mal-monitoraġġ u l-valutazzjoni ta' l-implimentazzjoni ta' l-impenji ta' l-Istati Membri (l-Artikolu 5) u l-aġġornament u l-manutenzjoni tar-reġistru indipendenti tat-tranżazzjonijiet tas-sistema (l-Artikolu 8).Kwalunkwe riżors addizzjonali meħtieġ għall-monitoraġġ u l-valutazzjoni ta’ l-implimentazzjoni ta’ l-impenji kif meħtieġa mill-Artikolu 10 se jkun previst fil-kuntest ta’ reviżjoni fil-ġejjieni tad-Deċiżjoni 280/2004/KE li tikkonċerna l-mekkaniżmu għall-monitoraġġ [ta’] l-emissjonijiet ta’ gass serra tal-Komunità u biex jiġi implimentat il-Protokoll ta’ Kyoto.L-istima ta’ l-impatti finanzjarji inklużi f’din id-dikjarazzjoni finanzjarja leġiżlattiva tkopri dawk l-impatti għall-adattament tar-reġistru indipendenti tat-tranżazzjonijiet sabiex ikunu jistgħu jkunu mwettqa l-kompiti previsti, kif stipulat fl-Artikolu 8 u biex dan ikun aġġornat u miżmum wara.3.3. Il-karatteristiċi baġitarji (żid ir-ringieli jekk ikun meħtieġ):Linja tal-baġit | Tip ta’ nefqa | Ġdida | Kontribuzzjoni ta’ l-EFTA | Kontribuzzjonijiet mill-pajjiżi applikanti | L-intestatura fil-perspettiva finanzjarja |07 03 07 | Mhux Obblig. | Diff | LE | LE | LE | Nru 2 |4. SOMMARJU TAR-RIŻORSI4.1. Riżorsi finanzjarji4.1.1. Sommarju ta' l-approprjazzjonijiet ta' impenn (AI) u l-approprjazzjonijiet ta’ ħlas (AĦ)EUR miljun (sa 3 punti deċimali)Tip ta’ nefqa | Nru. tat-taqsima | 2009 | 2010 | 2011 | 2012 | 2013 | 2014 u wara | Totali |Spiża operattiva[13] |L-approprjazzjonijiet ta’ impenn (AI) | 8.1. | a | 0.750 | 0.750 |L-approprjazzjonijiet ta’ ħlas (AĦ) | b | 0.225 | 0.525 | 0.750 |Nefqa amministrattiva inkluża fl-ammont ta’ referenza[14] |Għajnuna teknika u amministrattiva (NDA) | 8.2.4. | c | 0.000 | 0.000 | 0.000 | 0.000 | 0.000 | 0.000 | 0.000 |AMMONT TA’ REFERENZA TOTALI |L-approprazzjonijiet ta' impenn | a+c | 0.000 | 0.750 | 0.000 | 0.000 | 0.000 | 0.000 | 0.750 |Approprjazzjonijiet ta’ ħlas | b+c | 0.000 | 0.225 | 0.000 | 0.525 | 0.000 | 0.000 | 0.750 |Nefqa amministrattiva mhux inkluża fl-ammont ta’ referenza[15] |Riżorsi umani u nefqa assoċjata (NDA) | 8.2.5. | d | 0.059 | 0.059 | 0.059 | 0.059 | 0.059 | 0.059 | 0.351 |Spejjeż amministrattivi, għajr għal riżorsi umani u spejjeż assoċjati, mhux inklużi fl-ammont ta’ referenza (NDA) | 8.2.6. | e | 0.100 | 0.100 | 0.100 | 0.300 |Spiża finanzjarja indikattiva totali ta’ l-intervent |TOTAL AI inkluża n-nefqa tar-riżorsi umani | a+c+d+e | 0.059 | 0.809 | 0.059 | 0.159 | 0.159 | 0.159 | 1.401 |TOTAL AĦ inkluża n-nefqa tar-riżorsi umani | b+c+d+e | 0.059 | 0.284 | 0.059 | 0.684 | 0.159 | 0.159 | 1.401 |Dettalji ta’ kofinanzjamentJekk il-proposta tinvolvi l-kofinanzjament mill-Istati Membri, jew minn korpi oħra (jekk jogħġbok speċifika liema), għandha tiġi indikata stima tal-livell ta’ dan il-kofinanzjament fit-tabella ta’ hawn taħt (jistgħu jiżdiedu linji addizzjonali jekk huma previsti korpi differenti li jipprovdu l-kofinanzjament):EUR miljun (sa 3 punti deċimali)Korp ta' kofinanzjament | Sena n | n + 1 | n + 2 | n + 3 | n + 4 | n + 5 u wara | Totali |…………………… | f | 0.000 | 0.000 | 0.000 | 0.000 | 0.000 | 0.000 | 0.000 |AI TOTALI inkluż il-kofinanzjament | a+c+d+e+f |4.1.2. Il-kompatibilità ma' l-ipprogrammar finanzjarjuX Il-proposta hija kompatibbli mal-programmar finanzjarju eżistenti.( Il-proposta se tkun tikkonsisti fi programmar mill-ġdid ta’ l-intestatura rilevanti fil-perspettiva finanzjarja.( Il-proposta tista’ teħtieġ l-applikazzjoni tad-dispożizzjonijiet tal-Ftehim Interistituzzjonali[16] (jiġifieri strument ta’ flessibbiltà jew reviżjoni tal-perspettiva finanzjarja).4.1.3. L-impatt finanzjarju fuq id-dħulX Il-proposta m'għandha l-ebda implikazzjoni finanzjarja fuq id-dħul( Il-proposta għandha impatt finanzjarju – l-effett fuq id-dħul huwa kif ġej:NB: Id-dettalji u l-osservazzjonijiet kollha li għandhom x’jaqsmu mal-metodu li bih jiġi kkalkolat l-effett fuq id-dħul għandhom jintwerew f’anness separat.EUR miljuni (sa punt deċimali wieħed)Qabel l-azzjoni [Sena n-1] | Il-qagħda wara l-azzjoni |Għadd totali ta’ riżorsi umani | 0.5 A*/AD | 0.5 A*/AD | 0.5 A*/AD | 0.5 A*/AD | 0.5 A*/AD | 0.5 A*/AD |5. IL-KARATTERISTIĊI U L-GĦANIJIET5.1. Jeħtieġ li jintlaħaq f’terminu ta’ żmien qasir jew twilId-Deċiżjoni proposta tipprevedi taħt l-Artikolu 8 li l-Amministratur Ċentrali maħtur bl-Artikolu 20 tad-Direttiva 2003/87/KE għandu jwettaq, permezz tar-reġistru indipendenti ta’ tranżazzjonijiet, monitoraġġ ta’ kull tranżazzjoni skond din id-Deċiżjoni, u fejn meħtieġ iwaqqaf xi tranżazzjonijiet biex ikun żgurat li ma jkunx hemm irregolaritajiet. Din l-informazzjoni għandha tkun aċċessibbli għall-pubbliku.Ir-reġistru indipendenti tat-tranżazzjonijiet tal-Komunità jivverifika jekk it-tranżazzjonijiet fir-reġistru huma konsistenti mal-leġiżlazzjoni Komunitarja. Verifiki tal-kriterji ta’ Kyoto jsiru mir-Reġistru Indipendenti tat-Tranżazzjonijiet tan-Nazzjonijiet Uniti. Fl-assenza ta’ ftehim internazzjonali għall-perjodu wara l-2012, ir-reġistru indipendenti tat-tranżazzjonijiet tal-Komunità se jkollu jivverifika l-konsistenza tat-tranżazzjonijiet mal-kriterji Komunitarji kif imniżżel f’din id-Deċiżjoni u biex jissodisfa l-kriterji kollha li jistgħu jiġu introdotti skond ftehim internazzjonali.5.2. Il-valur miżjud ta’ l-involviment Komunitarju u l-koerenza tal-proposta ma’ strumenti finanzjarji oħrajn u s-sinerġija possibbliBiex ikun żgurat li teżisti sistema fil-livell ta' l-UE biex tivverifika t-tranżazzjonijiet kollha għal xi irregolaritajiet taħt il-kriterji stabbiliti fid-Deċiżjoni proposta. Per eżempju, id-Deċiżjoni proposta tippermetti flessibbiltà permezz ta’ tranżazzjonijiet bejn l-Istati Membri tal-krediti ta’ ‘emissjonijiet’ minn attivitajiet ta’ proġetti fil-pajjiżi terzi.L-infiq operattiv huwa previst f'dik il-parti tal-baġit ta' LIFE+ li hija soġġetta għall-ġestjoni ċentrali diretta.5.3. L-għanijiet, ir-riżultati mistennija u l-indikaturi relatati tal-proposta fil-kuntest tal-qafas ABML-GĦANL-għan huwa li jkun żgurat li l-Komunità jkollha garanzija li t-tranżazzjonijiet kollha taħt id-Deċiżjoni proposta jiġu verifikati għal xi irregolaritajiet, biex tkun żgurat il-konsistenza mal-kriterji stabbiliti f’dik id-Deċiżjoni, kif ukoll kwalunkwe kriterju li jista’ jiġi introdott fi ftehim ġdid internazzjonali dwar it-tibdil fil-klima.IR-RIŻULTAT MISTENNI:Aġġornament tar-reġistru indipendenti tat-tranżazzjonijiet tal-Komunità mill-Amministratur Ċentrali maħtur skond l-Artikolu 20 tad-Direttiva 2003/87/KE biex ikun hemm verifika ta’ xi irregolaritajiet tat-trażazzjonijiet taħt id-Deċiżjoni proposta, u kwalunkwe kriterju introdott skond ftehim indipendenti ġdid dwar it-tibdil fil-klima.Dan ikollu jkun awtomatiku u jiżgura li huwa possibbli li l-informazzjoni rilevanti tkun aċċessibbli għall-pubbliku.5.4. Metodi għall-implimentazzjoni (indikattivi)X Ġestjoni ċentralizzataX direttament mill-Kummissjoni( indirettament permezz ta’ delega lil:( Aġenziji eżekuttivi( korpi mwaqqfa mill-Komunitajiet kif imsemmija fl-Artikolu 185 tar-Regolament Finanzjarju( korpi nazzjonali tas-settur pubbliku/korpi b’missjoni ta’ servizz pubbliku( Ġestjoni maqsuma jew deċentralizzata( ma’ Stati Membri( ma’ pajjiżi terzi( Ġestjoni konġunta ma' organizzazzjonijiet internazzjonali (jekk jogħġbok speċifika)Rimarki:6. MONITORAĠĠ U VALUTAZZJONI6.1. Sistema ta’ monitoraġġIl-kuntratti li tiffirma l-Kummissjoni għall-finijiet ta' l-implimentazzjoni tad-Deċiżjoni għandhom jipprovdu għas-superviżjoni u l-kontroll finanzjarju min-naħa tal-Kummissjoni (jew ta' kwalunkwe rappreżentant awtorizzat minnha) u għall-verifiki min-naħa tal-Qorti ta' l-Awdituri, jekk ikun meħtieġ fil-post stess.6.2. Valutazzjoni6.2.1. Valutazzjoni ex-anteAra l-valutazzjoni ta' impatt mehmuża ma’ din il-proposta. L-impatti ekonomiċi, soċjali, ambjentali u ta' saħħa tal-miżuri proposti ġew analizzati.6.2.2. Miżuri li ttieħdu wara valutazzjoni intermedja/ex-post (tagħlimiet miksuba permezz ta’ esperjenzi simili fl-imgħoddi)Il-bidla proposta tar-reġistru indipendenti tat-tranżazzjonijiet tqis it-tagħlimiet li ttieħdu mill-operat ta' din is-sistema fil-perjodu 2005 sa 2007.6.2.3. Termini u frekwenza tal-valutazzjoni futuraIl-progress tal-ħidma ta’ l-implimentazzjoni ta’ din il-proposta u l-adegwatezza tar-riżorsi allokati jkunu vvalutati kull sena flimkien mal-pjan ta’ ġestjoni.7. Miżuri kontra l-frodiL-istandards ta' kontroll intern Nri 14, 15, 16, 18, 19, 20, u 21, u l-prinċipji mniżżla fir-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej, għandhom jiġu applikati bis-sħiħ.8. ID-DETTALJI TAR-RIŻORSI8.1. L-għanijiet tal-proposta f’termini ta’ l-ispiża finanzjarja tagħhomApproprjazzjonijiet ta’ impenn f’EUR miljun (sa 3 punti deċimali)2009 | 2010 | 2011 | 2012 | 2013 | 2014+ |Uffiċjali jew persunal temporanju[18] (XX 01 01) | A*/AD | 0.5 | 0.5 | 0.5 | 0.5 | 0.5 | 0.5 |B*, C*/AST | 0 | 0 | 0 | 0 | 0 | 0 |Persunal iffinanzjat[19] bl-Artikolu XX 01 02 |Staff ieħor[20] iffinanzjat taħt l-Artikolu XX 01 04/05 |TOTALI | 0.5 | 0.5 | 0.5 | 0.5 | 0.5 | 0.5 |8.2.2. Deskrizzjoni ta’ kompiti li jirriżultaw mill-azzjoni-  Issorvelja l-istabbiliment u ż-żamma ta’ reġistru Komunitarju dwar l-emissjonijiet mhux koperti taħt l-ETS ta’ l-UE fir-reġistru indipendenti tat-tranżazzjonijiet kif previst fl-Artikolu 20 tad-Direttiva 2003/87/KE.8.2.3. Sorsi ta’ riżorsi umani (statutorji)( Karigi attwalment allokati lit-tmexxija tal-programm li se jinbidlu jew jiġu estiżi( Karigi allokati minn qabel fi ħdan l-eżerċizzju APS/PDB għas-sena nX Karigi li se jintalbu fil-proċedura APS/PDB li jmiss( Karigi li jridu jerġgħu jimtlew permezz ta’ riżorsi eżistenti fi ħdan is-servizz ta’ tmexxija (tqassim intern mill-ġdid)( Karigi meħtieġa għas-sena n għalkemm mhumiex previsti fl-eżerċizzju APS/PDB għas-sena kkonċernata8.2.4. Spejjeż amministrattivi oħra inklużi fl-ammont ta’ referenza (XX 01 04/05 – Spejjeż ta ġestjoni amministrattiva)EUR miljun (sa 3 punti deċimali)Linja tal-baġit (Nru u intestatura) | 2009 | 2010 | 2011 | 2012 | 2013 | 2014 u wara | TOTALI |Għajnuna teknika u amministrattiva oħra |- intra muros |- extra muros |Għajnuna teknika u amministrattiva totali |8.2.5. L-ispejjeż finanzjarji tar-riżorsi umani u spejjeż finanzjarji relatati mhux inklużi fl-ammont ta’ referenzaEUR miljun (sa 3 punti deċimali)Tip ta' riżorsi umani | 2009 | 2010 | 2011 | 2012 | 2013 | 2014 u wara |Uffiċjali u aġenti temporanji (XX 01 01) | 0.059 | 0.059 | 0.059 | 0.059 | 0.059 | 0.059 |Persunal iffinanzjat bl-Artikolu XX 01 02 (awżiljari, END, aġenti b'kuntratt, eċċ.) (indika l-linja tal-baġit) |L-ispiża totali tar-riżorsi umani u l-ispejjeż assoċjati (li MHUMIEX inklużi fis-somma ta’ referenza) | 0.059 | 0.059 | 0.059 | 0.059 | 0.059 | 0.059 |Kalkolu – Uffiċjali u aġenti temporanji |Is-salarju standard għal uffiċjal 1A*/AD kif previst fil-Punt 8.2.1 huwa € 0.117 m. |Kalkolu – L-impjegati iffinanzjati skond l-Artikolu XX 01 02 |Mhux applikabbli |8.2.6. Nefqiet amministrattivi oħra mhux inklużi fl-ammont ta’ referenza EUR miljun (sa 3 punti deċimali) |2009 | 2010 | 2011 | 2012 | 2013 | 2014 u wara | TOTALI |XX 01 02 11 01 – Missjonijiet |XX 01 02 11 02 – Laqgħat u konferenzi |XX 01 02 11 03 – Kumitati[22] |XX 01 02 11 04 – Studji u konsultazzjonijiet |XX 01 02 11 05 – Sistemi ta' informatika |2 It-total ta’ nfiq ieħor ta’ ġestjoni (XX 01 02 11) |3 Infiq ieħor ta’ natura amministrattiva XX.010301 (it-tagħmir taċ-Ċentru tad-Dejta, in-nefqa għas-servizzi u l-operat taċ-Ċentru tad-Dejta). | 0.100 | 0.100 | 0.100 | 0.300 |Infiq amministrattiv totali minbarra riżorsi umani u spejjeż relatati (MHUX inklużi fl-ammont ta’ referenza | 0.100 | 0.100 | 0.100 | 0.300 |Kalkolu – Infiq amministrattiv ieħor li mhux inkluż fl-ammont ta' referenza |Iż-żamma tas-Sistema ta’ l-IT fiċ-Ċentru tad-Dejta: € 100 000 kull sena mill-2012. L-ispejjeż inklużi hawnhekk jirrigwardaw iż-żamma tar-Reġistru CITL / Komunitarju mill-Kummissjoni, kif ukoll l-akkwist u ż-żamma ta’ l-istrumenti ta’ l-IT u l-komunikazzjoni meħtieġa għall-operat komplut tas-sistema. L-ispejjeż li jirrigwardaw l-iżvilupp u ż-żamma tas-sistema huma koperti bil-linja tal-baġit 07 03 07 (LIFE+) – ara t-taqsima 8.1. |Il-ħtiġijiet għal riżorsi umani u amministrattivi għandhom ikunu koperti taħt l-allokazzjoni mogħtija lid-DĠ li jmexxi fil-qafas tal-proċedura għall-allokazzjoni annwali.[1] ĠU L 33, 7.2.1994, p. 11.[2] Id-Direttiva 2003/87/KE tal-Parlament Ewropew u tal-Kunsill tat-13 ta’ Ottubru 2003 li tistabbilixxi skema għall-iskambju ta’ kwoti ta’ emissjonijiet ta’ gassijiet serra ġewwa l-Komunità u li temenda d-Direttiva tal-Kunsill 96/61/KE, ĠU L 275, 25.10.2003, p. 32. Id-Direttiva kif emendata bid-Direttiva 2004/101/KE (ĠU L 338, 13.11.2004, p. 18).[3] Komunikazzjoni mill-Kummissjoni lill-Kunsill u lill-Parlament Ewropew - Il-bini ta' Alleanza Globali dwar it-Tibdil fil-Klima bejn l-Unjoni Ewropea u pajjiżi fqar li qed jiżviluppaw li huma l-aktar vulnerabbli għat-tibdil fil-klima, COM(2007) 540 finali, 18.9.2007.[4] ĠU C , , p. .[5] ĠU C , , p. .[6] ĠU C , , p. .[7] ĠU C , , p. .[8] ĠU L 33, 7.2.1994, p. 11.[9] ĠU L 275, 25.10.2003, p. 32. Id-Direttiva kif emendata bid-Direttiva 2004/101/KE (ĠU L 338, 13.11.2004, p. 18).[10] Komunikazzjoni mill-Kummissjoni lill-Kunsill u lill-Parlament Ewropew - Il-bini ta' Alleanza Globali dwar it-Tibdil fil-Klima bejn l-Unjoni Ewropea u pajjiżi fqar li qed jiżviluppaw li huma l-aktar vulnerabbli għat-tibdil fil-klima , COM(2007) 540 finali, 18.9.2007.[11] ĠU L 49, 19.2.2004, p. 1.[12] ĠU L 184, 17.7.1999, p. 23.[13] Nefqa li ma taqax taħt il-Kapitolu xx 01 tat-Titolu xx ikkonċernat.[14] Nefqa skond l-Artikolu xx 01 04 tat-Titolu xx.[15] Nefqa skond il-Kapitolu xx 01 minbarra l-Artikoli xx 01 04 jew xx 01 05.[16] Ara l-punti 19 u 24 tal-Ftehim Interistituzzjonali.[17] Kolonni addizzjonali għandhom jiżdiedu fejn meħtieġ, jiġifieri jekk it-tul ta' l-azzjoni jaqbeż is-6 snin.[18] Li l-ispiża tagħhom MHIX koperta mill-ammont ta’ referenza.[19] Li l-ispiża tagħhom MHIX koperta mill-ammont ta’ referenza.[20] Li l-ispiża tagħhom hija inkluża fl-ammont ta’ referenza.[21] Għandha ssir riferenza għad-dikjarazzjoni finanzjarja leġiżlattiva speċifika għall-Aġenzija(i) Eżekuttiva(i) kkonċernata(i).[22] Speċifika t-tip ta’ kumitat u l-grupp li jappartjeni għalih.